

**VESTFOLD ARBEIDERPARTI**

PROTOKOLL FRA ÅRSMØTE 2018

FREDAG 16.03 – LØRDAG 17.03

QUALITY HOTEL TØNSBERG

Tilstede:83 stemmeberettigede ved møtestart.

Møtet ble åpnet med underholdning ved Oddvar Myklebust med venner.

**Sak 1**

**Åpning v/ leder**

Åpning ved Truls Vasvik, leder.

Innkallingen godkjent. Dagsorden vedtatt.

**Sak 2**

**Konstituering v/ leder**

**Fylkesstyrets innstilling til forretningsorden for årsmøtet 2018**

Fylkesstyrets innstilling til konstituering og forretningsorden vedtatt.

1. Ingen får ordet mer enn til 3 innlegg i samme sak. Taletiden er 3 minutter

    ved første gangs innlegg og 2 minutter ved annet og tredje innlegg.

2. Ord til forretningsorden kan bare gis en gang i samme sak og med taletid
    inntil 1 minutt.

3. Alle forslag skal leveres skriftlig til dirigentene. Forslag kan ikke fremmes
    eller trekkes etter at strek er satt.

4. Alle vedtak blir gjort med alminnelig flertall. Får et forslag ikke mer enn

    halvparten av stemmene (stemmelikhet) er det falt.

5. Ved personvalg foretas det skriftlig avstemming dersom noen forlanger det.

6. Dersom noen av utsendingene må forlate møtet under dets forhandlinger
    må det søkes om permisjon, som skal godkjennes av møtet.

7. Møtet er åpent for pressen og medlemmer i Vestfold Arbeiderparti.

**Redaksjonskomite:**

Dag Terje Andersen , Larvik (leder)

Siri Foyn, Færder (sekretær)

Per Martin Aamodt , Tønsberg

Kristine Flåtten, Holmestrand

Are Karlsen, Horten

Karin Vabog Christensen, Sandefjord

Rikke Oline Grava, AUF

**Dirigentbordet:**

Elin Weggersrud, ordstyrer Sande og Holmestrand

Arve Høiberg ordstyrer Horten

Tonje Egeberg, sekretær Sandefjord

Lars Jørgen Ormestad, sekretær Tønsberg

**Tellekorps:**

Tom Granli, Tønsberg (leder)

Martin Bast Sørsdal, Sandefjord

Tove Lisbeth Vasvik, Larvik

Christina Brattli, Horten

**Protokollgodkjenning:**

May B Grimholdt, Larvik

Tom Granli, Tønsberg

**Sak 3**

**Innkomne forslag**

Uttalelsene er delt inn i følgende:

[Arbeid](#Arbeid)

[Skole og kultur](#Skole_Kultur)

[Samferdse](#Samferdsel)l

[Helse](#Helse)

[Klima og energi](#Klima_energi)

[Kommunal](#Kommunalt)t

[Internasjonalt](#Internasjonalt)

[Annet](#Annet)

**Arbeid**

**Fra Sandefjord Arbeiderparti**

Forslag:

# 1.Lik rett til arbeid

Begrunnelse:

I partiprogrammet for stortingsperioden 2017-2021 foreslår Arbeiderpartiet innføringen av en jobbgaranti, der mottakere av arbeidsavklaringspenger etter en tidsavgrenset periode skal tilbys jobb gjennom en forsterket plikt overfor NAV og i ytterste konsekvens på initiativ av kommunen. Vestfold Arbeiderparti er enig i at det er et behov for reformering av tiltak knyttet til deltakelse i arbeidslivet, spesielt rettet mot unge med liten eller ingen arbeidserfaring og de som holdes tilbake fra yrkesdeltakelse grunnet nedsatt funksjonsevne eller kronisk sykdom.

Det sosiale sikkerhetsnettet i Norge er bygget på idéen om at mennesker som av ulike årsaker ikke kan forsørge seg selv gjennom deltakelse i det ordinære arbeidslivet skal motta en inntektsoverføring fra fellesskapet. Slik sikres alle deltakere i det norske fellesskapet muligheter og økonomisk trygghet i hverdagen. Samtidig som fordeling av inntekt gjennom skatt forblir et viktig virkemiddel for å utjevne de økonomiske forskjellene, er det viktigste virkemiddelet mot ulikhet og for sosial deltakelse at alle har en jobb. 2017 ble det niende kontinuerlige året med fallende sysselsettingsgrad i Norge. Siden 2008 har sysselsettingsgraden blant de mellom 15 og 74 år falt fra 72 prosent til under 67 prosent. Mens stadig færre har mulighet til å delta i finansieringen av fellesskapets sikkerhetsnett, er stadig flere i en situasjon som setter begrensinger på deres sosiale mobilitet og som fører med seg negative psykiske og sosiale konsekvenser for den enkelte.

Spesielt krevende er situasjonen for dem som går ledig over lengre tid og som ønsker å delta i arbeidslivet, men som ikke har mulighet på lik linje med andre. Norge har som de fleste andre vestlige land et omfattende nettverk av muligheter for etter- og videreutdanning. På den ene siden kan disse tiltakene ha stor positiv effekt for arbeidssøkende med behov for økt kompetanse. På den andre siden er det mange utenfor arbeidslivet i Norge som innehar kompetanse som samfunnet bør dra nytte av. Ved utgangen av 2017 var det 323 000 mottakere av uførepensjon og 137 100 mottakere av arbeidsavklaringspenger i Norge. Totalt var 193 600 registrert med nedsatt funksjonsevne. Gjennom en målrettet strategi for å tilby flere muligheten til yrkesdeltakelse vil fellesskapet kunne gi enkeltmennesker mulighet til å utvikle seg, være deltakende og endre sitt inntektsforhold fra stønadsmottaker til lønnsmottaker. Deltakelse i arbeidslivet fremfor langtidsledighet vil dessuten føre til at kompetanse vedlikeholdes og forsterkes fremfor at den forfaller, noe som vil føre til økt mulighet for ansettelse i fremtiden.

Vestfold Arbeiderparti mener derfor at Arbeiderpartiet skal promotere en holdning der arbeid i større grad ansees som en rettighet fremfor et gode.

Full sysselsetting er det viktigste virkemiddelet mot fattigdom og de negative konsekvensene som for enkeltmennesker følger av lediggang. For at Norge også i fremtiden skal kjennetegnes ved små forskjeller, universale velferdsordninger og et organisert arbeidsliv med høy deltakelse, er det nødvendig at alle som ønsker å delta gis en mulighet i arbeidslivet. Menneskers mulighet til å både profesjonelt og personlig å utfolde seg innenfor trygge rammer av fellesskapet er selve kjernen i det sosialdemokratiske samfunnet.

Vestfold Arbeiderparti vil:

- Øke bruken av gradert uføretrygd.

- Bygge opp et tilbud gjennom NAV som øker yrkesdeltakelsen blant personer med nedsatt funksjonsevne og kronisk sykdom.

- Utrede muligheten for å innføre en jobbgaranti som på sikt har som mål å tilby relevant arbeid til flere som ønsker en jobb i en overgangsfase mellom arbeidsledighet og ordinært arbeid.

**Fylkesstyrets innstilling:**

***Oversendes redaksjonskomiteen***

***Enstemmig vedtatt***

**Fra LO**

Forslag:

# 2.Nei til utflagging av norske sjøfolk

Begrunnelse:

Vestfold Ap tar sterk avstand fra Regjeringen som igjen har besluttet å flagge ut norske sjøfolk.

Regjeringen lar Color Line flagge Kiel-fergene til Norsk internasjonalt skipsregister (NIS), noe som kan koste rundt 700 sjøfolk jobben. Dermed kan norske sjøfolk bli erstattet av rimeligere utenlandske ansatte.

Endringene er unødvendige. Color Line har konkurransedyktige rammevilkår i dag. Det er ikke lenger en betydelig konkurranseulempe mot Danmark som det var da et utvalg ble enige om denne endringen. Det er dokumentert – og vi ser også at Color Line klarer seg meget godt økonomisk og går med store overskudd

De ansatte i Color Line har i dag norske lønns- og arbeidsvilkår. Men dersom de to Kiel-ferjene får lov å flytte til Norsk internasjonalt skipsregister (NIS), vil rederiet kunne erstatte disse med folk fra land som har dårligere og billigere ordninger, såkalte «lokale vilkår».

En fersk rapport fra Samfunnsøkonomisk analyse har vurdert konsekvensene av at Color Line flagger ut og dermed kan erstatte norske sjøfolk med billigere, utenlandsk arbeidskraft. Det vil koste samfunnet 40 millioner kroner i året, og til sammen 400 millioner kroner over ti år. Samtidig øker Color line sitt overskudd med 1 milliard kroner.

Regjeringen har vært veldig ivrig på å synliggjøre at vi får stadig flere skip på norsk flagg. Det er rett, men det blir jo ikke flere sjøfolk av den grunn. Og det er sjøfolk som danner grunnlaget for den maritime industrien. Denne utflaggingen kan også bidra til å sette hele nettolønnsordningen for sjøfolk i fare.

**Fylkesstyrets innstilling:**

***Vedtas som uttalelse***

***Enstemmig vedtatt***

**Fra LO**

Forslag:

# 3.Vestfold Ap støtter LO-kongressen i 2017 som vedtok følgende:

* Arbeide for et fellesfinansiert og fellesskapsstyrt pensjons- og trygdesystem der mottakerne har kontroll over ytelse og forvaltning gjennom demokratiske organer eller tariffesting.
* Arbeide for at samlet pensjon ved 67 års alder skal gi en inntektsdekning på minst to tredeler av lønn. Det må også gis reell mulighet for å kunne gå av tidligere for de som ikke kan stå i jobb til arbeidslivets slutt.
* Et bredt organisert pensjonssystem må sikre muligheten for jobbskifter uten tap av pensjon, kostnadseffektiv forvaltning og premier og ytelser som er like uavhengig av kjønn.

Vestfold Ap støttet pensjonsreformen. Det er et viktig og riktig prinsipp at når man lever lenger, kan man jobbe lenger så lenge man har helse til det. Dessuten vil økt avgangsalder styrke den finansielle bærekraften til pensjonssystemet, og dermed til velferdsstaten.

Samtidig er det mange som ikke kan jobbe lenger, enten fordi de er utslitte, arbeidsplassen ikke er godt nok tilrettelagt eller fordi de mister jobben i sen alder og det ikke er mulig å finne ny jobb. Bedringen i helsetilstanden trenger heller ikke følge den økte levealderen. For disse bidrar levealdersjusteringen

til en lavere pensjonsytelse. Det blir et kraftig fall i ytelsen fram mot den første årgangen som ikke får glede av kompensasjonsordningene som vi fikk i 2008, og som hittil har vært skjermet. Ytelsen faller til godt under halvparten av tidligere lønn for de fleste som ikke jobber lengre enn til 62 år. Det blir klart færre av dem, men det er mager trøst for de som ikke har helse eller mulighet til å fortsette.

Folketrygden skal være en bærebjelke i velferdsstaten. Men for Vestfold Arbeiderpartiet er det også viktig å styrke supplerende ordninger til folketrygden, slik at alle får en pensjonsytelse de kan leve verdig av. Det innebærer å tette hullene i AFP- og OTP-ordningene, sikre en god tilpasning av offentlig AFP og tjenestepensjoner, samt å bedre forvaltningen av løpende tjenestepensjoner, pensjonskapitalbevis og fripoliser.

Vestfold Ap legger til grunn at en ny AFP i privat og offentlig sektor samordnes. Det må innføres ordninger som sikrer at opptjening i den ene samordnes med opptjening i den andre slik at opptjeningen i de to ordningene likestilles. Dette vil føre til at man kan skifte jobb mellom offentlig og privat sektor uten å tape pensjon.

LO krever en pensjonsopptjening fra første krone, for alle stillingsandeler og fra 13 år.

**Fylkesstyrets innstilling:**

***Vedtas som uttalelse***

***Enstemmig vedtatt***

**Skole og kultur**

**Fra Færder Arbeiderparti**

Forslag :
4.Kulturkort til ungdommer i Vestfold

**Vedtak:** Årsmøtet støtter forslag om å «Innføre et kulturkort i Vestfold for barn og unge under 20 år, som skal gjøre det billigere å gå på konserter, kino, teater og lignende», og oversender forslaget til programkomiteen i Færder Arbeiderparti, samt til årsmøtet i Vestfold Arbeiderparti.

**Fylkesstyrets innstilling:**

***Oversendes fylkestingsgruppa***

***Enstemmig vedtatt***

**Fra Tønsberg Arbeiderparti**

Forslag:

# 5.Kulturkort til ungdommer i Vestfold

Begrunnelse:

Kulturen er opplevelser som beriker hverdagen vår. Opplevelser som visualiserer og uttrykker menneskets følelser, identitet og tanker. Enten gjennom musikk, litteratur, teater, kunstverk eller historiske artefakter.
Kulturen er ikke bare en del av vår hverdag; det er den del av hvem vi er.

Dessverre har ikke alle lik tilgang på kulturelle opplevelser. Kultur kan koste: En bok kan fort koste 500 kroner; et populært teaterstykke kan koste opp til 1 000 kroner; og billetter til en fotballkamp kan koste flere hundre kroner.

En musikkfestival er ofte et midtpunkt om sommeren for ungdommer i nærmeste by. «Alle» ungdommer i nærheten drar på festivalen for å nyte musikken og være med venner. Samtidig vet vi at flere sitter igjen hjemme, fordi de ikke har råd til et festivalpass.

For Tønsberg og omegn AUF er dette uakseptabelt. Forskjellene mellom ungdommer øker, og noen havner utenfor. Det har vi ikke råd til som et vi, og det har vi ikke råd til som et samfunn. Tønsberg og omegn AUF mener *alle* skal har lik rett til tilgang på kulturopplevelser, uansett størrelsen på lommeboken. Derfor vil Tønsberg og omegn AUF innføre kulturkort for ungdom i Vestfold.

Kulturkortet sikrer at alle får like muligheter til å berike hverdagen sin med kulturopplevelser, ikke bare de få.

**Tønsberg Arbeiderparti vil:**

* Innføre et kulturkort i Vestfold for barn og unge under 20 år, som skal gjøre det billigere å gå på konserter, kino, teater og lignende

**Fylkesstyrets innstilling:**

***Oversendes fylkestingsgruppa***

***Enstemmig vedtatt***

**Fra AUF**

Forslag:

# 6.Kulturkort til ungdommer i Vestfold

Begrunnelse:

Kulturen er opplevelser som beriker hverdagen vår. Opplevelser som visualiserer og uttrykker menneskets følelser, identitet og tanker. Enten gjennom musikk, litteratur, teater, kunstverk eller historiske artefakter.

Kulturen er ikke bare en del av vår hverdag; det er den del av hvem vi er.

Dessverre har ikke alle lik tilgang på kulturelle opplevelser. Kultur kan koste: En bok kan fort koste 500 kroner; et populært teaterstykke kan koste opp til 1 000 kroner; og billetter til en fotballkamp kan koste flere hundre kroner.

En musikkfestival er ofte et midtpunkt om sommeren for ungdommer i nærmeste by. «Alle» ungdommer i nærheten drar på festivalen for å nyte musikken og være med venner. Samtidig vet vi at flere sitter igjen hjemme, fordi de ikke har råd til et festivalpass.

For Vestfold Arbeiderparti er dette uakseptabelt. Forskjellene mellom ungdommer øker, og noen havner utenfor. Det har vi ikke råd til som et vi, og det har vi ikke råd til som et samfunn. Vestfold Arbeiderparti mener alle skal har lik rett til tilgang på kulturopplevelser, uansett størrelsen på lommeboken. Derfor vil Vestfold Arbeiderparti innføre kulturkort for ungdom i Vestfold.

Kulturkortet sikrer at alle får like muligheter til å berike hverdagen sin med kulturopplevelser, ikke bare de få.

Vestfold Arbeiderparti vil:

* Innføre et kulturkort i Vestfold for barn og unge under 20 år, som skal gjøre det billigere å gå på konserter, kino, teater og lignende
* Kulturkortet skal fremme folkekultur fremfor popkultur.

**Fylkesstyrets innstilling:**

***Oversendes fylkestingsgruppa***

***Enstemmig vedtatt***

**Fra Færder Arbeiderparti**

Forslag :

# 7.Svømmeferdigheter som en selvfølge

Vedtak: Årsmøtet støtter punktene om at det «Innføre svømmegaranti for alle i småskolen – \_ingen barn skal gå ut av småskolen uten svømmeferdigheter» og punktet «Svømmetester og påfølgende svømmeundervisning skal være obligatorisk på asylmottak», og oversender forslaget til programkomiteen i Færder Arbeiderparti samt til årsmøtet i Vestfold Arbeiderparti.

**Fylkesstyrets innstilling:**

***Oversendes redaksjonskomiteen***

**Fra Tønsberg Arbeiderparti**

Forslag:

# 8.Svømmeferdigheter som en selvfølge

Begrunnelse:

Å svømme er en ferdighet alle bør kunne. Konsekvensene av ikke å kunne svømme, er fatale. Et viktig instrument i å lære barn å svømme er skolen, og svømmeundervisning i tidlig alder er viktig for at ikke noen sakker akterut. Tønsberg og omegn AUF vil derfor innføre en svømmegaranti for alle elever i småskoletrinnet. Det er viktig for at alle barn skal kunne finne glede i vannsport og -lek, men også av hensyn til barnas sikkerhet ved vannet.

De fysiske gevinstene av svømming er store. Svømming er god trening og mosjon, og noe som kommer godt med i en tid der flere og flere barn sitter stille foran en skjerm. Derfor vil Tønsberg og omegn AUF gjøre svømmehallene i kommunene enda mer tilgjengelig for barn og unge, ved å gjøre det gratis frem til fylte 16 år.

Svømming er også viktig for barnas sosiale liv. Når ett barn er den eneste blant vennene som ikke kan svømme, skaper det utenforskap og forskjeller. Derfor er det viktigere enn noensinne å legge opp til svømmeundervisning for alle barn.

Flere av asylsøkere som kommer til landet, mangler grunnleggende svømmeferdigheter. Når foreldre mangler disse ferdighetene, overføres dette til neste generasjon. Det er et stort problem. Derfor vil Tønsberg og omegn AUF gjøre det obligatorisk med svømmetester på asylmottakene, og deretter legge opp til obligatorisk svømmeundervisning for de som ikke består.
Tønsberg og omegn AUF mener det bør vedtas en visjon om at alle i Norge skal kunne svømme. For i 2017, bør å kunne svømme være en selvfølge. Det er viktig for folks fysiske aktivitet, deres sosiale liv, men viktigst, deres egen sikkerhet.

**Tønsberg Arbeidarparti vil:**

* Innføre svømmegaranti for alle i småskolen – ingen barn skal gå ut av småskolen uten svømmeferdigheter
* Norske svømmehaller skal være gratis for barn og unge under 16 år
* Svømmetester og påfølgende svømmeundervisning skal være obligatorisk på asylmottak

**Fylkesstyrets innstilling:**

***Oversendes redaksjonskomiteen***

***Enstemmig vedtatt***

**Fra AUF**

Forslag:

# 9.Svømmeferdigheter som en selvfølge

Begrunnelse:

Å svømme er en ferdighet alle bør kunne. Konsekvensene av ikke å kunne svømme, er fatale. Et viktig instrument i å lære barn å svømme er skolen, og svømmeundervisning i tidlig alder er viktig for at ikke noen sakker akterut. Vestfold Arbeiderparti vil derfor innføre en svømmegaranti for alle elever i småskoletrinnet. Det er viktig for at alle barn skal kunne finne glede i vannsport og -lek, men også av hensyn til barnas sikkerhet ved vannet.

De fysiske gevinstene av svømming er store. Svømming er god trening og mosjon, og noe som kommer godt med i en tid der flere og flere barn sitter stille foran en skjerm. Derfor vil Vestfold Arbeiderparti gjøre svømmehallene i kommunene enda mer tilgjengelig for barn og unge, ved å gjøre det gratis frem til fylte 16 år.

Svømming er også viktig for barnas sosiale liv. Når ett barn er den eneste blant vennene som ikke kan svømme, skaper det utenforskap og forskjeller. Derfor er det viktigere enn noensinne å legge opp til svømmeundervisning for alle barn.

Flere av asylsøkere som kommer til landet, mangler grunnleggende svømmeferdigheter. Når foreldre mangler disse ferdighetene, overføres dette til neste generasjon. Det er et stort problem. Derfor vil AUF i Vestfold gjøre det obligatorisk med svømmetester på asylmottakene, og deretter legge opp til obligatorisk svømmeundervisning for de som ikke består.

Vestfold Arbeiderparti mener det bør vedtas en visjon om at alle i Norge skal kunne svømme. For i 2017, bør å kunne svømme være en selvfølge. Det er viktig for folks fysiske aktivitet, deres sosiale liv, men viktigst, deres egen sikkerhet.

Vestfold Arbeiderparti vil:

* Innføre svømmegaranti for alle i småskolen – ingen barn skal gå ut av småskolen uten svømmeferdigheter
* svømmehaller skal være gratis for barn og unge under 16 år
* Svømmetester og påfølgende svømmeundervisning skal være obligatorisk på asylmottak
* Gjøre svømmehaller billigere for alle.
* Voksne som ikke kan svømme skal få tilbud om svømmeopplæring.

**Fylkesstyrets innstilling:**

***Oversendes redaksjonskomiteen***

***Enstemmig vedtatt***

**Fra Færder Arbeiderparti**

Forslag:
10.Skolefrokost

**Vedtak:** Årsmøtet støtter punktet om at «Alle elver i skolen skal få tilbud om et gratis måltid før skoletid», og oversender forslaget til programkomiteen i Færder Arbeiderparti samt til årsmøtet i Vestfold Arbeiderparti.

**Fylkesstyrets Innstilling**

**(*se AUF forslag – utfyllende)***

**Fra AUF**

Forslag:

# 11.Skolefrokost

Begrunnelse:

Frokost sies å være det viktigste måltidet om dagen, det gjør deg opplagt og klar for ny dag. Frokost er ekstra viktig for elever i grunnskolen, fordi de både skal vokse og lære. Dessverre er det ikke alle som får frokost hjemme.

Flere av elevene som sliter på skolen spiser ikke frokost. Elever som ikke spiser frokost er ofte de samme som ikke får hjelp med lekser eller har med sunn matpakke. Derfor starter noen med dårligere utgangspunkt allerede fra første klasse. Om skolen hadde tilbudt et sunt og godt morgenmåltid hadde alle startet dagen med nok energi til å gjøre sitt beste.

En klasse hvor alle spiser frokost er en roligere og mer konsentrert klasse. Det er bra for alle elevene og gjør det lettere for læreren å gjøre jobben sin. Hvis læreren kan bruke mindre tid på å irettesette urolige elever og gjenta ting, kan læreren bruke mer tid på å følge opp enkeltelever.

At du begynner å spise frokost i tidlig alder gjør at du får gode vaner og kanskje fortsetter å spise frokost senere i livet. Det er bra for helsa og gjør at en presterer bedre.

Skolefrokosten vil finansieres som et spleiselag mellom staten og kommunene.

Skolefrokost vil være lønnsomt, føre til bedre skoleresultater og vil være en sosial møteplass for alle elever.

Vestfold Arbeiderparti vil:

• At alle elever i grunnskolen skal få tilbud om et gratis måltid før skoletid.

**Fylkesstyrets innstilling:**

***Vedtas***

***Enstemmig vedtatt***

**Fra AUF**

Forslag:

# 12.Et krafttak mot kjønnsroller og kjønnsstereotyper i skolen og barnehagen

Begrunnelse:

Historisk har menn og kvinner hatt forskjellige plikter og roller i hjemmet og samfunnet. Disse kjønnsrollene hører ikke hjemme i et moderne samfunn. Barn tilbringer mye tid i barnehage og skole, og lærerne er dermed en viktig ressurs når vi skal kvitte oss med gammeldagse kjønnsstereotyper.

Kvinner og menn velger forskjellige utdanninger, og det norske arbeidslivet er i dag veldig kjønnsdelt. Åtti prosent av ansatte innen helse og sosial er kvinner og over nitti prosent av ansatte innen bygg og anlegg er menn.

Hvis vi skal løse dette må vi bryte ned kjønnsstereotypene, og der spiller skolen og barnehagen en viktig rolle. Selv om de aller fleste lærere er fantastiske rollemodeller møter mange elever en forventning om at de skal oppføre seg på en spesifikk måte eller ta spesifikke valg basert på sitt kjønn.

Lærere må blir mer bevisste på sin rolle. Ord som “guttete”, “jentete” og “guttejente” eller kommentarer som “la gutter være gutter” og “det er bare sånne jentegreier” kan være skadelige for elever som er usikre på seg selv, og bidrar til å opprettholde kjønnsrollene.

Kjønnsroller omgir oss overalt, og hvis vi skal bli mer bevisst rundt det må vi få mer kunnskap. Kjønn er relevant i alle fag, og har en naturlig plass i læreplanen.

Vestfold Arbeiderparti vil:

• At skolen og barnehagen skal arbeide aktivt for å bryte ned kjønnsstereotyper.

• Få bevissthet rundt kjønn og kjønnsroller inn i læreplanen i alle fag.

• Øke fokus på kjønnsroller og kjønnsstereotyper i alle utdanningsinstitusjoner og spesielt i lærer- og førskolelærer utdanninga.

**Fylkesstyrets innstilling:**

***Vedtas – endre førskolelærer til barnehagelærer***

***Enstemmig vedtatt***

**Samferdsel**

**Fra Færder Arbeiderparti**

Forslag:
13.Et godt kollektivtilbud over hele Vestfold

**Vedtak:** Årsmøtet støtter punktet «Ha ungdomsbillett på kollektivtransport fram til man er 20 år» og oversender forslaget til programkomiteen i Færder Arbeiderparti samt til årsmøtet i Vestfold Arbeiderparti.

**Fylkesstyrets innstilling:
*Støtter intensjonen. Oversendes redaksjonskomiteen***

***Enstemmig vedtatt***

**Fra Tønsberg Arbeiderparti**

Forslag:

# 14.Et godt kollektivtilbud over hele Vestfold

Begrunnelse:

Det er viktig at kollektivtransporten er tilgjengelig, presis, innovativ, rask, komfortabel og billig for at befolkningen skal bruke den. Tønsberg og omegn AUF har et mål om at kollektivtilbudet i Norge skal være konkurransedyktig med privatbilismen. For at Norge skal få et godt og tilfredsstillende kollektivtilbud må man gjøre omprioriteringer i investeringene på transportsiden. Tønsberg og omegn AUF mener at all kollektivtransport skal eies og driftes av fylkeskommunen.

Flere byer skal legge til rette for skinnegående transport, for å få ned bruken av privatbil. Spesielt persontransport må over på skinner.

Tønsberg og omegn AUF ønsker ikke at taxier skal ha mulighet til å benytte seg av kollektivfelt. Tønsberg og omegn AUF ønsker som en grunnregel at kollektivtransport skal prioriteres først i kollektivfelt. Taxier som bruker fossil energi skal ikke ha rett til å kjøre i kollektivfelt, da dette kan motvirke hensikten med kollektivfelt gjennom overbelastning av feltene. El-taxier skal kunne fortsette å bruke kollektivfelt, og dette skal brukes som en pådriver for en grønn fornyelse i taxinæringen.

**Tønsberg Arbeiderparti vil:**

* Ha ungdomsbillett på kollektivtransport fram til man er 20 år
* At man utvikler et nasjonalt ungdomskort med månedspris på 200,-
* Det må sees på ordninger for alternativ kollektivtransport i distriktet
* Utforske mulighetene for å innføre gratis nattbuss i Tønsbergregionen

**Fylkesstyrets innstilling:**

***Støtter intensjonen. Oversendes redaksjonskomiteen***

***Enstemmig vedtatt***

**Fra AUF**

Forslag:

# 15.Et godt kollektivtilbud over hele Vestfold

Begrunnelse:

Det er viktig at kollektivtransporten er tilgjengelig, presis, innovativ, rask, komfortabel og billig for at befolkningen skal bruke den. AUF i Vestfold har et mål om at kollektivtilbudet i Norge skal være konkurransedyktig med privatbilismen. For at Norge skal få et godt og tilfredsstillende kollektivtilbud må man gjøre omprioriteringer i investeringene på transportsiden. Vestfold Arbeiderparti mener at all kollektivtransport skal eies og driftes av fylkeskommunen.

Flere byer skal legge til rette for skinnegående transport, for å få ned bruken av privatbil. Spesielt persontransport må over på skinner.

Vestfold Arbeiderparti ønsker ikke at taxier skal ha mulighet til å benytte seg av kollektivfelt. AUF i Vestfold ønsker som en grunnregel at kollektivtransport skal prioriteres først i kollektivfelt. Taxier som bruker fossil energi skal ikke ha rett til å kjøre i kollektivfelt, da dette kan motvirke hensikten med kollektivfelt gjennom overbelastning av feltene. El-taxier skal kunne fortsette å bruke kollektivfelt, og dette skal brukes som en pådriver for en grønn fornyelse i taxinæringen.

Vestfold Arbeiderparti vil:

* Ha ungdomsbillett på kollektivtransport fram til man er 20 år
* At man utvikler et nasjonalt ungdomskort med månedspris på 200,-
* Det må sees på ordninger for alternativ kollektivtransport i distriktet
* Utforske mulighetene for å innføre gratis nattbuss i helgene.
* Ha et bredere busstilbud – over hele Vestfold, også på søndager.

**Fylkesstyrets innstilling:**

***Støtter intensjonen. Oversendes redaksjonskomiteen***

***Enstemmig vedtatt***

**Fra Horten Arbeiderparti**

Forslag:

# 16.Veiløsning for Høgskolen i Sørøst-Norge, studiested Vestfold

Begrunnelse:

Torp Lufthavn og Høgskolen i Sørøst-Norge, studiested Vestfold, har avgjørende betydning for nærings- og kunnskapsutvikling i Vestfold. For å lykkes med nærings- og kunnskapsutviklingen må fylket stå samlet om å lage gode rammevilkår på disse to områdene.

Høyskolens studiested i Vestfold er i kontinuerlig konkurranse med høyskolens syv andre studiesteder. Antall søkere er avgjørende for hvordan den videre utviklingen blir. Høyskolens ledelse har ved flere anledninger uttrykt bekymring for studiestedets tilgjengelighet. De peker spesielt på dårlige veiløsninger mellom høyskolen og jernbanestasjonen/E18.

Høyskolen, Vestfold fylkeskommune og Horten kommune jobber sammen om et forprosjekt/trafikkanalyse for å finne de beste veiløsningene. Dette arbeidet er snart avsluttet, men finansiering av ny veiløsning mangler.

Høyskolen selv beskriver en ny veiløsning som avgjørende for videre positiv utvikling. Arbeidet med regulering og bygging av veiprosjektet bør derfor starte så raskt som mulig. Prosjektet er av stor betydning for hele fylket.

Vestfold Arbeiderparti mener at Vestfold Fylkeskommune må sikre finansiering av dette veiprosjektet.

Vedtak:

Oversendes Vestfold Arbeiderparti som sak som sak til fylkesårsmøtet i Vestfold Arbeiderparti.

**Fylkesstyrets Innstilling**

***Oversendes fylkestingsgruppa***

***Are Karlsen, Horten fremmet følgende forslag til vedtak:***

***Uttalelsen vedtas, og forplikter fylkestingsgruppa.***

***Are Karlsens forslag ble enstemmig vedtatt.***

**Fra AUF**

Forslag:

# 17.Interkommunalt busstilbud i Vestfold

**Begrunnelse:**

Flere fylker i Norge har ekspressbusser som går mellom byene. Vi har også dette i Vestfold, men i manglende grad. Det går en ekspressbuss på E18 mellom Tønsberg og Larvik. Utenom dette, er det ingen offentlige bussruter mellom byene som tar i bruk E18. Ungdom spesielt bruker nettopp buss for å komme seg rundt. Enten om det er for å dra til byen, møte venner eller å komme seg til og fra skolen. Spesielt fra videregående er det mange som velger å gå på skole i en annen by enn der de bor. Siden ungdom ofte er avhengige av kollektiv transport til og fra skolen, er det viktig å ha et godt, raskt og billig busstilbud. I Vestfold ligger de store skolene først og fremst i de største byene i Vestfold, langs E18. Nå tar bussene mellom byene i bruk gamle veier, med lave fartsgrenser. Turer som kunne tatt et kvarter, tar i stedet tre kvarter med bussen. Ekspressbuss burde derfor ikke gått kun mellom Larvik og Tønsberg, men også de andre store byene med skoler i Vestfold, som Sandefjord og Horten.

Vestfold Arbeiderparti vil:

* Opprette et ekspressbuss tilbud mellom de store byene i Vestfold. Fra Horten til Larvik, med stopp i Tønsberg og Sandefjord.

**Fylkesstyrets innstilling:**

***Oversendes fylkestingsgruppa***

***Enstemmig vedtatt***

**Fra Fylkesstyret**

Forslag:

# 18.Vestfold Arbeiderparti aksepterer ikke en ny utsettelse av InterCity-utbyggingen

Vestfold Arbeiderparti aksepterer ikke enda en utsettelse i byggingen av en ny og moderne Vestfoldbane.

I 2013 sa Stortinget at dobbeltspor til Hamar, Fredrikstad og Tønsberg (indre IC) skulle stå ferdig i 2024 og til Lillehammer, Halden og Skien (ytre IC) i 2030.

I 2017 vedtok Stortingets flertallet bestående av Høyre, Frp, Venstre og KrF å utsette byggingen av ytre IC med to år til 2032

I 2017 unnskyldte regjeringspartiene seg med at utsettelsen var liten og ubetydelig. Dagens forslag føyer seg dessverre bare inn i en rekken.

Vestfold Arbeiderparti krever at alle partier i Vestfold nå i det minste står samlet om å fastholde Stortingets vedtak i Nasjonal transportplan fra 2017.

**Fylkesstyrets innstilling:**

***Vedtas som uttalelse***

***Enstemmig vedtatt***

**Helse**

**Fra Holmestrand og Sande Arbeiderparti**

Forslag:

# 19.Utvid HPV-vaksineprogram med opphentingsprogram for gutter.

Begrunnelse:

Mange tror at bruk av kondom beskytter mot nærmest alt. Det gjelder ikke det seksuelt overførbare viruset HPV (Humant Papillomavirus).

Kondom beskytter bare delvis.

HPV er en infeksjon 7 av 10 seksuelt aktive nordmenn blir smittet av i løpet av livet, de fleste i ung alder. Rundt 400 kvinner får kreft av viruset årlig, 300 av dem får livmorhalskreft. Det få er klar over, er at også gutter får kreft av HPV.



Jenter har fått tilbud om vaksinen gjennom barnevaksinasjonsprogrammet siden 2009, og gjennom et opphentingsprogram for jenter født mellom 1991-96 i 2016-2018.

Gutter får fra høsten 2018 det samme tilbudet som jentene i 7.klasse. Men de som er eldre og som er seksuelt aktive nå, må ut med i underkant av 4000 kroner for å få vaksinen. Det er grunn til å tro at dette er for kostbart til at særlig mange ungdommer prioriterer det og det ønskes at det sees på å innlemme alle gutter eldre enn 7.klasse i et gratis opphentingsprogram for denne vaksinen, slik man har gjort med jentene.

Holmestrand og Sande Arbeiderparti

**Fylkesstyrets innstilling:**

***Støtter intensjonen oversendes stortingsgruppa***

***Enstemmig vedtatt***

**Fra Tønsberg Arbeiderparti**

Forslag:

# 20.Vaksinasjon er et felles ansvar

Begrunnelse:

Vaksiner er det viktigste verktøyet vi har i kampen mot smittsomme og farlige sykdommer. Hvis over 95% av befolkningen er vaksinert mot en sykdom oppnår vi flokkimmunitet, og sykdommen holdes i sjakk eller forsvinner helt.

Dessverre er ikke vaksinasjonsgraden høy nok i Norge, og vi står i akutt fare for nye utbrudd av barnesykdommer. Vi har sett at den dødelige sykdommen meslinger har brutt ut i flere land rundt oss, og med den dekningsgraden vi har i Norge i dag er det bare et tidsspørsmål før vi får et utbrudd.

Noen velger å ikke vaksinere seg eller barna sine fordi de tror på konspirasjonsteorier om at vaksiner ikke virker eller gir deg kroniske sykdommer. Disse påstandene er motbevist, og vaksinasjon er trygt. Den enkeltes rett til å ta dumme beslutninger skal ikke gå foran felleskapets trygghet mot smittsomme og farlige sykdommer, og derfor burde barnevaksinasjonsprogrammet være obligatorisk i områder med for lav dekningsgrad

Når foreldre sender barna sine i barnehagen eller på skolen skal de vite at det er trygt for barnet. Folk som jobber med barn har et spesielt ansvar for å se til at farlige sykdommer ikke sprer seg. Vi har sett eksempler på utbrudd på sykehus, hvor ansatte bringer smitten videre. Det er ikke noe vi vil se i Norge, og ansatte i helsevesenet skal være vaksinert.

**Tønsberg Arbeiderparti vil at:**

* At barnevaksinasjonsprogrammet gjøres obligatorisk i kommuner hvor vaksinasjonsdekningsgraden er under 95%, fram til dekningsgraden når et forsvarlig nivå
* At dersom noen ønsker å frita barna sine fra hele eller deler av barnevaksinasjonsprogrammet må de først møte til en obligatorisk konsultasjon hos fastlegen. De som deretter ønsker fritak for barnet må søke til helsemyndighetene
* Alle som jobber med barn og unge og alle som jobber i helsevesenet skal ha fått vaksinene i barnevaksinasjonsprogrammet og at vaksinenekt skal være oppsigelsesgrunn

**Fylkesstyrets innstilling:**

***Oversendes redaksjonskomiteen***

***Enstemmig vedtatt***

**Fra AUF**

Forslag:

# 21.Vaksinasjon er et felles ansvar

Begrunnelse:

Vaksiner er det viktigste verktøyet vi har i kampen mot smittsomme og farlige sykdommer. Hvis over 95% av befolkningen er vaksinert mot en sykdom oppnår vi flokkimmunitet, og sykdommen holdes i sjakk eller forsvinner helt.

Dessverre er ikke vaksinasjonsgraden høy nok i Norge, og vi står i akutt fare for nye utbrudd av barnesykdommer. Vi har sett at den dødelige sykdommen meslinger har brutt ut i flere land rundt oss, og med den dekningsgraden vi har i Norge i dag er det bare et tidsspørsmål før vi får et utbrudd.

Noen velger å ikke vaksinere seg selv, eller barna sine, fordi de tror på konspirasjonsteorier om at vaksiner ikke virker eller gir deg kroniske sykdommer. Disse påstandene er motbevist, og vaksinasjon er trygt. Den enkeltes rett til å ta dårlige beslutninger skal ikke gå foran felleskapets trygghet mot smittsomme og farlige sykdommer, og derfor burde barnevaksinasjonsprogrammet være obligatorisk i områder med for lav dekningsgrad (under 95%).

Når foreldre sender barna sine i barnehagen eller på skolen skal de vite at det er trygt for barnet. Folk som jobber med barn har et spesielt ansvar for å se til at farlige sykdommer ikke sprer seg. Vi har sett eksempler på utbrudd på sykehus, hvor ansatte bringer smitten videre. Det er ikke noe vi vil se i Norge, og ansatte i helsevesenet skal være vaksinert.

Vestfold Arbeiderparti vil at:

* At barnevaksinasjonsprogrammet gjøres obligatorisk i kommuner hvor vaksinasjonsdekningsgraden er under 95%, fram til dekningsgraden når et forsvarlig nivå.
* At dersom noen ønsker å frita barna sine fra hele eller deler av barnevaksinasjonsprogrammet må de først møte til en obligatorisk konsultasjon hos fastlegen. De som deretter ønsker fritak for barnet må søke til helsemyndighetene.
* Alle som jobber med barn og unge og alle som jobber i helsevesenet skal ha fått vaksinene i barnevaksinasjonsprogrammet og at vaksinenekt skal være oppsigelsesgrunn.

**Fylkesstyrets innstilling:**

***Oversendes redaksjonskomiteen***

***Enstemmig vedtatt***

**Fra AUF**

Forslag:

# 22.En forsvarlig russetid

Begrunnelse:

Hvert år rundt vårtider blir hjernehinnebetennelse en sak. Russefeiringen, som innebærer mye alkohol og festing, fører også til stor smittefare. Ungdom mellom 13 og 21 år er mer utsatt enn andre aldersgrupper for meningokokksykdom, som smittsom hjernehinnebetennelse også er kjent som.

Vestfold Arbeiderparti mener russen skal få lov til å feste og feire endt skolegang uten bekymring for hjernehinnebetennelse. Derfor mener vi at alle elever på videregående skole skal få gratis vaksinasjon mot hjernehinnebetennelse. En gratisvaksine er et enkelt og billig tiltak for å legge til rette for en trygg feiring.

Hvert år oppfordres russen til å ta denne vaksinen, men så lenge den ikke er gratis er det ikke alle som følger oppfordringen. Prisen på rundt 500 kroner er nok til at mange ikke tar seg råd eller velger å ikke vaksinere seg, og dermed risikerer å bli smittet og smitte andre.

Det er unødvendig at ungdom selv skal måtte betale for en så viktig vaksine, og derfor ønsker Vestfold Arbeiderparti en ordning som gjør denne vaksinen gratis for alle elever på videregående skole.

Vestfold Arbeiderparti vil:

* Gjøre vaksine mot hjernehinnebetennelse gratis for alle videregåendeelever

**Fylkesstyrets innstilling:**

***Vedtas***

***Enstemmig vedtatt***

**Fra AUF**

Forslag:

# 23.Veteraners psykiske helse

Begrunnelse:

Flere av soldatene våre kommer hjem fra tjeneste med varige psykiske vansker. Klassekampen avdekket i desember 2017 at kompensasjonsordningen for psykiske belastningskader som følge av deltakelse i internasjonale operasjoner i 2016 ble strammet betraktelig inn. Til tross for at veteraner har fått legediagnostiserte psykiske lidelser som resultat av militærtjeneste i utlandet, så har disse veteraner fått avslag på sin søknad om erstatning. Veteranforbundet mener det skyldes en strengere praksis, merkbar fra 2016. I 2013 fikk 33% av veteraner avslag på søknader om erstatning. I 2017 er tallet 87%. I enkelte tilfeller har veteraner prøvd å begå selvmord for å bevise at de har psykiske lidelser. Det er trist, og det er skammelig at det går så langt uten at deres lidelser anerkjennes. Vestfold Arbeiderparti mener det er skjedd en innstramming, og ønsker å myke opp regelverket til ordningen.

Dessverre har veteraner med store psykiske problemer fått avslag. Med tanke på disse veteranenes offer for vårt felles forsvar, er det uverdig av staten å nekte disse erstatning.

Vestfold Arbeiderparti vil:

* At Kompensasjonsordningen for psykiske skader fra internasjonal tjeneste bør oppmykes slik at alle som har rett på erstatning får det

**Fylkesstyrets innstilling:**

***Støtter intensjonen oversendes redaksjonskomiteen***

***Enstemmig vedtatt***

**Fra AUF**

Forslag:

# 24.Forbedret helsehjelp for transpersoner

Begrunnelse:

Flere og flere transpersoner i Norge velger i dag å søke hormonell behandling på Rikshospitalet.

Detaljert informasjon angående behandlingsprosessen for transpersoner som ønsker hormonbehandling og eventuelt kjønnsoperasjon er svært vanskelig å finne på lokale helseinstitusjoner. Dette kan lede til frustrasjon og misforståelser i forholdet mellom i helsepersonell og pasienten. Derfor bør informasjon være mer tilgjengelig. Dette er en av flere faktorer som kan forlenge evalueringsperioden for transpersoner.

En annen faktor som forlenger evalueringsperioden er underbemanningen på den psykosomatiske avdelingen ved Rikshospitalet. Dette er avdelingen som håndterer transpasienter. Mengden pasienter og manglende ansatte gjør evaluerings- og behandlingsperioden lang.

Vestfold Arbeiderparti vil:

* At alle helseinstitusjoner i Norge skal tilby utfyllende informasjon om hormonell behandling knyttet til bytte av kjønn.
* At Rikshospitalet bør ansette flere psykologer og leger ved psykosomatisk avdeling, for å korte ned evaluerings- og behandlingsperioden for transpersoner.

**Fylkesstyrets innstilling:**

***Vedtas***

***Enstemmig vedtatt***

**Klima og energi**

**Fra Tønsberg Arbeiderparti**

Forslag:

# 25.Avvikling av plastposer og plastinnpakning

Begrunnelse:

Vi i Tønsberg og omegn AUF mener at plastposer og -innpakning er et overflødig produkt som fører til uforsvarlig skade av miljøet. Vi mener derfor at det er nødvendig og avvikle/ nedtrappe bruken av plast til poser og innpakning innen 2023 for å holde løftene vi ga under klimatoppmøtet i Paris 2015.

For det første står plast for mesteparten av verdens havforsøpling, da det tar så ekstremt lang tid å bryte ned. En plastpose bruker, f.eks., 10-20 år på å råtne. Når det da i tillegg er så høyt forbruk av plast – det produseres 311 millioner tonn plast per 2014, hvorav bare en liten andel resirkuleres – blir dette et verdensomfattende problem.

Så å si all frukten og grønnsakene i dagligvarebutikkene er pakket i plast. Dette kan enkelt byttes ut med papir- eller bomullsposer, da dette er mer bærekraftige alternativer. Plastposer er også et produkt som lett kan byttes ut. Den jevne nordmann bruker i underkant av 200 plastposer hvert år. Dette kan lett byttes ut med et par bærenett som kan gjenbrukes hver handletur.

**Tønsberg Arbeiderparti vil:**

* Avvikle plastposer i forretninger innen 2023.
* Innføre en plastavgift, hvor pengene inntjent på avgiften går til forskning på nedbrytbare og bærekraftige alternativer til den plasten vi har i dag.
* Finansiere omfattende forskning på nedbrytbare og bærekraftige plastalternativer.
* Kraftig nedtrapping av plastinnpakning i dagligvarebutikker.

**Fylkesstyrets innstilling:**

(Se AUF sammenfallende forslag )

**Fra AUF**

Forslag:

# 26.Avvikling av plastposer og plastinnpakning

Begrunnelse:

Vi i Vestfold Arbeiderparti mener at plastposer og -innpakning er et overflødig produkt som fører til uforsvarlig skade av miljøet. Vi mener derfor at det er nødvendig å avvikle bruken av plast til poser og innpakning innen 2023 for å holde løftene vi ga under klimatoppmøtet i Paris 2015.

Plast står for mesteparten av verdens havforsøpling. Plast bruker også lang tid på å brytes ned. I 2014 ble det produsert 311 millioner tonn plast, og bare en liten andel resirkuleres.

Mye av frukt og grønnsakene i dagligvarebutikkene er pakket i plast. Dette kan enkelt byttes ut med papir- eller bomullsposer, da dette er mer bærekraftige alternativer. Plastposer er også et produkt som lett kan byttes ut. Den jevne nordmann bruker i underkant av 200 plastposer hvert år. Dette kan lett byttes ut med et par bærenett som kan gjenbrukes hver handletur.

Vestfold Arbeiderparti vil:

• Avvikle plastposer i forretninger innen 2023.

• Innføre en plastavgift, hvor pengene inntjent på avgiften går til forskning på nedbrytbare og bærekraftige alternativer til den plasten vi har i dag.

• Finansiere omfattende forskning på nedbrytbare og bærekraftige plastalternativer.

• Kraftig nedtrapping av plastinnpakning i dagligvarebutikker.

**Fylkesstyrets innstilling:**

***Støtter intensjonen oversendes redaksjonskomiteen***

***Enstemmig vedtatt***

**Fra AUF**

Forslag:

# 27.Forby mikroplast

Begrunnelse:

Mikroplast er et kjent problem over hele verden, og allikevel er ingenting gjort mot det. Mye søppel havner i naturen, og mikroplast er ikke et unntak. Mikroplasten ender opp i havet, og forurenser det naturlige marinbiologiske miljøet der. Det er funnet plastrester i flere sjeldne artet som lever i havet. Sjeldne hvaler som også lever i havet rett utenfor norskekysten, har blitt funnet med magene fulle av plast.

Mikroplast er små plastikkfragmenter, som igjen kan brytes ned til nanoplast. Nanoplast og mikroplast regnes som en av verdens største fremtidige miljøutfordringer. Mikroplast finnes overalt. Det brukes i kosmetikk som bodyscrubs og tannkremer. Disse går ned avløp, og forsvinner rett ut i havet. Det å ha mikroplast i tannkrem og andre kosmetiske produkter er absolutt ikke nødvendig. Mikroplast finnes også på kunstgressbaner. De svarte delene under banen, er forurensende og giftige oppmalte bildekk. Maling, spesielt fra maritime installasjoner, forurenser også havet med mikroplast.

Norge er et land som allerede har gjort mye bra i det grønne skiftet, med både panting og el-biler. Når det kommer til plast er vi ikke like flinke, Norge slipper ut hele 8000 tonn mikroplast i havet hvert år. Her har Norge muligheten til å gå frem som et godt forbilde for andre land, ved å forby bruk av mikroplast i kosmetikk og tannkrem. På denne måten unngår vi unødvendig utslipp av plast i havet.

Vestfold Arbeiderparti vil:

* Forby bruk av mikroplast i kosmetikk og tannkrem.
* Etablere tiltak for å unngå at mikroplast fra eksempelvis maling og kunstgressbaner havner i havet.

**Fylkesstyrets innstilling:
*Vedtas***

***Enstemmig vedtatt***

**Fra AUF**

Forslag:

# 28.Klimaflyktninger

Begrunnelse:

Klimaendringene tvinger stadig flere mennesker på flukt. Klimaendringer fører til økt antall naturkatastrofer, og mer ekstremvær verden over. Forskere varsler samtidig stigende havnivå og temperaturendringer som vil føre til tørke og vannkrise. Klimaendringer truer derfor livsgrunnlaget til menneskene i utsatte områder rundt ekvator. FN anslår at omtrent 145 millioner mennesker må flykte fra hjemmene sine, dersom havnivået stiger med én meter. Likevel eksisterer ikke disse flyktningene, i alle fall ikke juridisk.

Per i dag har utlendingsdirektoratet (UDI) ingen retningslinjer, kriterier eller regler for personer som flykter på grunn av vær eller naturkatastrofer. Disse kriteriene må komme på plass før flyktningene kommer. Hvis ikke blir det vanskelig for UDI å bedømme om personene får oppholdstillatelse i Norge eller ikke. Selv om det er vanskelig å anslå et tall på hvor mange klimaflyktninger som ønsker å søke asyl i Norge, er det allikevel viktig å ha et tilpasset regelverk som gjør det mulig å behandle sakene deres når de kommer.

Vestfold Arbeiderparti vil:

* At UDI skal lage egne retningslinjer ~~eller~~ med kriterier til oppholdstillatelse for klimaflyktninger.

**Fylkesstyrets innstilling:**

***Oversendes redaksjonskomiteen***

**Fra AUF**

Forslag:

# 29.En grønn og fremtidsrettet industri

Begrunnelse:

For å få til nyskaping og omstilling som vil ta norsk industri inn i fornybarsamfunnet vil Arbeiderpartiet styrke klimateknologifondet, gi omstillingsmidler til bedrifter tilknyttet olje og gass, opprette fagskoleplasser innenfor nye grønne arbeidsplasser og sørge for at de sårbare områdene i Lofoten, Vesterålen og Senja ikke konsekvensutredes eller åpnes for petroleumsvirksomhet.

Vestfold Arbeiderparti vil:

* Styrke klimateknologifondet
* Gi omstillingsmidler til bedrifter tilknyttet olje og gass
* Opprette fagskoleplasser innen nye grønne arbeidsplasser
* Verne Lofoten, Vesterålen og Senja mot petroleumsvirksomhet.

**Fylkesstyrets innstilling:**

***Oversendes redaksjonskomiteen***

***Enstemmig vedtatt***

**Fra Fylkesstyret**

Forslag:

# 30.EUs tredje energimarkedspakke

Begrunnelse:

En norsk tilslutning til EUs tredje energimarkedspakke vil medføre endringer i energiloven og naturgassloven. Deltagelse i EUs samarbeidsorgan for reguleringsmyndighet innen energi (ACER) inngår som en del av tredje energimarkedspakke. Norsk deltagelse i ACER kan medføre stor påvirkning på norsk energipolitikk og det er knyttet usikkerhet omfanget av konsekvensene.

Vestfold Arbeiderparti er bekymret for at beslutninger tatt av ACER skal begrense Norges handlingsrom i forvaltning av landets vann- og energiressurser.

EUs energipolitikk får stadig større innvirkning på norsk energipolitikk og kraftsystemet i Europa blir mer integrert. Den Europeiske regelverksutviklingen blir i større grad harmonisert og utformet med en høyere detaljeringsgrad enn tidligere. Et felles regelverk for den europeiske kraftsektoren (nettkoder, retningslinjer og direktiver) er under utarbeidelse og Norge vil, etter innlemmelse av rettsaktene i EØS-avtalen, bli forpliktet til å implementere og følge regelverket både nasjonalt og regionalt.

ACER har ikke bare en rådgivende rolle overfor EUs organer eller bidrar til utviklingen av nytt regelverk på energiområdet. Energibyrået har også håndhevings- og vedtaksmyndighet, som kan bety et vesentlig inngrep i nasjonal styring og kontroll. ACER skal overvåke både nasjonale reguleringsmyndigheter og systemoperatører i EU/EØS-landene, tilsvarende Norges vassdrags- og energidirektorat (NVE) og Statnett. Hensikten med overvåkingen er å påse at EUs regelverk for elektrisitets- og gassmarkedet følges og gjennomføres.

ACER skal fatte vedtak ovenfor en nyopprettet enhet skilt ut fra NVE. Den har foreløpig fått navnet Reguleringsmyndigheten for energi (RME). Selv om RME skal være uavhengig får de som oppgave å omsette ACER sine vedtak til norsk politikk. RME skal nedfelles i en egen bestemmelse i energiloven, som sikrer at enheten ikke kan instrueres av politiske myndigheter.

Under Stortingets behandling av EUs tredje energimarkedspakke mener Vestfold Arbeiderparti at Arbeiderpartiet sin Stortingsgruppe skal forsikre seg om:

* at endringer i Energiloven ikke fører til politisk uavhengighet for Reguleringsmyndigheten for energi (RME).
* at norske olje-, gass- og vannkraftressurser fortsatt er det norske folk sin eiendom og skal komme hele det norske samfunnet til gode.
* at eierskapet til norske vannkraftressurser skal ligge fast, og minst at to tredjedeler skal være offentlig eid.
* at Norsk fornybar kraftproduksjon skal bidra til øke verdiskaping og sysselsetting i Norge, og til å erstatte fossil energi med fornybar energi.
* at Norske myndigheter skal ha selvstendig kontroll over alle avgjørelser med betydning for energisikkerheten i Norge.
* at konsesjoner/vedtak om eventuelle nye mellomlandforbindelser/utenlandskabler fremdeles skal være en suveren beslutning fattet av norske myndigheter. Eventuelle nye kabler skal være samfunnsøkonomisk lønnsomme.
* at det tas inn i energiloven at Statnett skal eie og drifte alle framtidige mellomlandforbindelser.
* at flaskehalsinntektene fortsatt skal kunne benyttes til å redusere nett-tariffene, så vel som til vedlikehold og utbygging av det norske strømnettet.

**Fylkesstyrets innstilling:
*Vedtas oversendes stortingsgruppa***

***Enstemmig vedtatt***

**Fra Fylkesstyret**

Forslag:

# 31.Karbonfangst- og –lagring (CCS)

Begrunnelse:

En av vår tids viktigste oppgaver er å løse klimautfordringen verdenssamfunnet står overfor, samtidig som stor befolkningsvekst og høyere levestandard gjør at vi i fremtiden kommer til å trenge mer energi enn det vi gjør i dag. Allerede i dag lever nesten to milliarder mennesker uten tilgang til elektrisitet.

I følge IEAs blå-scenario kan karbonlagring stå for 20 % av den CO2-reduksjonen vi trenger til 2050. Halvparten fra kraftverk og halvparten fra industri.

På norsk sokkel finnes det gunstige geologiske formasjoner som gir Norge et fortrinn og som kan gjøre oss til en foregangsnasjon knyttet til lagring av CO2. Ved siden av viktig bidrag for reduksjon av CO2 vil dette kunne gi oss en helt ny næringsgren med mange nye arbeidsplasser.

Det finnes rundt 20 fullskala karbonfangst- og –lagringsprosjekter i verden i dag. De fleste er i USA der de bruker CO2-gassen som trykkstøtte i oljefelt for å få ut mer olje

På sokkelen har Norge to prosjekter og Statoil er operatør for begge. Sleipner-feltet i Nordsjøen er et av disse. Her er det lagret ca. 1 million tonn CO2 hvert år siden 1996. På Snøhvit-feltet er det andre karbonfangstprosjektet på norsk sokkel i dag. En brønn for karbonlagring ble tatt i bruk i 2008 for å gjøre den flytende naturgassen som produseres på Snøhvit-feltet mer miljøvennlig.

Det er i dag tre test anlegg i industrien, Norcem i Brevik, Yara på Herøye og Klemestrudanlegget. Disse tre virksomhetene står for ca 10% av de 11,7 millioner ton CO2 ekvivalenter Norsk industri slipper ut årlig.

Skal Norge nå klimamålene vi har forpliktes oss til i Parisavtalen er vi avhengig av rask utbygging av en helhetlig infrastruktur for Karbonfangst og -lagring. Hvileskjæret i arbeidet med fullskala karbonfangst må opphøre.

Vestfold Arbeiderparti ber Arbeiderpartiets stortingsgruppe sørge for at Stortinget ved behandlingen av «Klimastrategi for 2030 – norsk omstilling i europeisk samarbeid» sikrer

* industrien så trygge rammevilkår at en ferdig infrastruktur for fullskala karbonfangst og lagring blir en realitet i 2023.
* at Staten bidrar til å finne gode initiativer, og sørger for økonomiskdeling i CCS-verdikjeden for at norsk industri skal beholde konkurransekraft ovenfor utenlandske konkurrenter.

**Fylkesstyrets innstilling:
*Vedtas oversendes stortingsgruppa***

***Enstemmig vedtatt***

**Fra Fylkesstyret**

Forslag:

# 32.Klimameldingen – flate CO2-avgifter

Begrunnelse:

Vestfold Arbeiderparti vil advare mot nasjonale klimapolitiske tiltak

som medfører karbonlekkasje, dvs. at industrien over tid avvikles,

nedskalerer eller flytter til land uten klimareguleringer. En slik

politikk er ingen tjent med, og vil bare føre til at det totale globale

utslippet av klimagasser øker, tapte arbeidsplasser, lavere

skatteinntekter og eksport av teknologi og kompetanse.

I statsbudsjettet for 2018 ble reduserte satser og fritak for CO2-avgift

på mineralolje og gass for de fleste ikke-kvotepliktige bedrifter

opphevet. Avgiftsendringene vil gi en merproveny på minst 150 millioner

kroner, hvorav størstedelen kommer fra industribedrifter. Avgiften blir

500 kroner/tonn CO2.

Mindre bedrifter i EU er i dag skjermet fra EUs kvoteregime, både fordi

de i mindre grad er i stand til å bære en slik kostnadsbyrde samt den

administrative ekstrabelastningen oppfyllelse av kvoteforpliktelsen

innebærer. Det er da utfordrende at konkurranseutsatte små og

mellomstore bedrifter i Norge ilegges en CO2-avgift på over 500 kr pr.

tonn CO2, som er 7 ganger høyere pris en kvotepliktige bedrifter

betaler.

I sum innebærer avgiften at flere norske små og mellomstore bedrifter må

betale 7 ganger så høy pris per tonn for sine klimagassutslipp som

konkurrenter i andre land, som ofte er kvotepliktige bedrifter.

Vi ser nå flere eksempler på at den nye CO2-avgiften gir for høy

belastning på enkeltbedrifter og arbeidsplasser settes dermed i fare.

Fellestrekket for bedriftene er at de er små- og mellomstore i

konkurranseutsatt eksportindustri, som per i dag faller utenfor EUs

kvotesystem som faller utenfor EUs kvotesystem fordi deres installerte

energianlegg har kapasitet lavere enn 20MW.

Flere av disse bedriftene befinner seg i Vestfold, f.eks. Hydro

Aluminium Rolled Products i Holmestrand som får 10,5 millioner kroner i

økte kostnader som følge av den flate CO2 avgiften, Nortura får 5

millioner, Pronova Biopharma i Sandefjord nesten 2 millioner.

Vestfold Arbeiderparti mener at norsk ikke-kvotepliktig eksportindustri

må legebehandles med kvotepliktige konkurrenter i inn- og utland, samt

utenlandske konkurrenter som er for små til å være kvotepliktige ved å:

• aktivt utvide kvotesystemet til å omfatte flere industribedrifter,

selv om de har energianlegg med lavere kapasitet enn 20MW

• Alternativt; ved at ikke-kvotepliktig eksportindustri gis en

CO2-avgift som til enhver tid er samordnet med kvoteprisen.

**Fylkesstyrets innstilling:**

***Vedtas oversendes stortingsgruppa***

***Enstemmig vedtatt***

**Fra Fylkesstyret**

Forslag:

# 33.Klimameldingen

Begrunnelse:

Norsk industri har siden 1990 redusert klimagassutslippene med over 40 %, samtidig som produksjonen har økt med nær 40 %. Norge har de beste forutsetninger for å omstille industriproduksjonen til lavutslippssamfunnet. Energi fra ren fornybar vannkraft, høykompetent arbeidskraft, avansert teknologi og tilgang til rike naturressurser.

Med aktiv næringspolitikk og bruk av trepartssamarbeidet kan lavutslippssamfunnet bli et nytt industrieventyr for Norge. I Industrimeldingen Grønnere, smartere og mer nyskapende, kom det viktige signaler og positive ambisjoner, blant annet når det kommer til videreføring av CO2-kompensasjonsordningen, NOx-fondet og opprettelsen av et nytt CO2-fond. Det er synd at regjeringen ikke følger opp ambisjonene i industrimeldingen om å sikre industrien økt grønn konkurransekraft, med reelle nye tiltak i klimameldingen.

Regjeringens klimastrategi for 2030 inneholder kun to elementer for norsk industri, EUs kvotemarked og flate CO2-avgifter. Den strategiske og langsiktige industriutviklingen som ble signalisert i Industrimeldingen fra i fjor vår, er erstattet av svake ambisjoner, næringsnøytrale virkemidler og fravær av forpliktende tiltak. Dette er i stor kontrast til industriens egne målsetninger.

I Veikartet for prosessindustrien skisserer industrien selv opp hvordan store deler av norsk fastlandsindustri kan bli tilnærmet utslippsfri innen 2050. Regjeringen signaliserte i industrimeldingen at den ville «videreutvikle den positive samhandlingen» fra veikartene, og Jeløya-erklæringen slo regjeringen fast at den ønsket tett dialog med næringslivet om å skape grønne arbeidsplasser «på grunnlag av deres veikart til lavutslippssamfunnet.» Det er etter vårt syn en fornuftig tilnærming og et godt grunnlag for tett samarbeid om reduserte utslipp fra industrien. Derfor er det underlig at tiltakene fra industriens veikart ikke følges opp i klimameldingen.

Vestfold Arbeiderparti ber Arbeiderpartiets stortingsgruppe sørge for at Stortinget i klimameldingen skjerper klimaambisjonene for industrien, og forutsetter kraftfulle tiltak for å sikre at norsk industri omstilles til lavutslippssamfunnet.

**Fylkesstyrets innstilling:
*Vedtas* oversendes stortingsgruppa**

***Enstemmig vedtatt***

**Fra Larvik**

Forslag:
34.Grønnsaker skal selges som enkeltprodukter i varehyllene i Vestfold for å redusere plastbruken.

Styret støtter forslaget og sender forslaget til fylkespartiet og sentralt.

**Fylkesstyrets Innstilling**

***Støtter intensjonen, oversendes redaksjonskomiteen***

***Enstemmig vedtatt***

**Fra Larvik**

Forslag:

Larvik arbeiderparti oversender til landsstyret:
35.Mikroplast reduseres med 50% forbruk innen 2020 av hensyn til matproduksjonen i havet.

Styret støtter intensjonen i forslaget, og sender forslaget sentralt og til VAP.

**Fylkesstyrets innstilling:
*Ivaretas av AUF sitt forslag***

***Enstemmig vedtatt***

**Kommunalt**

**Fra Færder Arbeiderparti**

Forslag :

# 35.Alle skal kunne delta

**Vedtak:** Årsmøtet støtter punktet om at «Kommunene må sørge for at alle får nok timer til å leve et aktivt og selvstendig liv ved at politiske og sosiale gjøremål likestilles med helsebehovene», og oversende forslaget til programkomiteen i Færder Arbeiderparti samt til årsmøtet i Vestfold Arbeiderparti.

**Fylkesstyrets innstilling:**

***Oversendes redaksjonskomiteen***

***Enstemmig vedtatt***

**Fra Tønsberg Arbeiderparti**

Forslag:

# 36.Alle skal kunne delta

Begrunnelse:Mange mennesker med funksjonshemminger har en utfordrende hverdag hvor deres rettigheter stadig blir brutt. Som funksjonshemmet har man rett på brukerstyrt personlig assistanse (BPA) hvis man er under 67 år og har et langvarig assistansebehov (over 25 timer i uka) men det er opp til kommunen å bestemme hvor mange timer med assistanse du får. Dette resulterer i at spesielt, barn og ungdom må velge og prioritere bort ting de ønsker i sitt eget liv; vil de ha assistanse for å gå på do og lage middag eller vil de ha med en assistent på fritidsaktiviteter? Man har ofte ikke nok timer til begge deler. Dette hindrer funksjonshemmede fra å leve et aktivt og selvstendig liv. Mange får heller ikke deltatt i utdanning. Dette må vi gjøre noe med.

**Tønsberg Arbeiderparti vil:**

* Kommunene må sørge for at alle får nok timer til å leve et aktivt og selvstendig liv ved at politiske og sosiale gjøremål likestilles med helsebehovene
* Kommunene må følge helse- og omsorgsdepartementet sine retningslinjer for BPA
* Stortinget må utvide retten til BPA. Den må gjelde for alle også de med mindre assistansebehov
* Det må øremerkes 300 millioner kroner til BPA i statsbudsjettet

**Fylkesstyrets innstilling:**

***Oversendes redaksjonskomiteen***

***Enstemmig vedtatt***

**Fra AUF**

Forslag:

# 37.Alle skal kunne delta

Begrunnelse:

Mange mennesker med funksjonshemminger har en utfordrende hverdag hvor deres rettigheter stadig blir brutt. Som funksjonshemmet har man rett på brukerstyrt personlig assistanse (BPA) hvis man er under 67 år og har et langvarig assistansebehov (over 25 timer i uka), men det er opp til kommunen å bestemme hvor mange timer med assistanse du får. Dette resulterer i at spesielt barn og ungdom må velge og prioritere bort ting de ønsker i sitt eget liv; vil de ha assistanse for å gå på do og lage middag eller vil de ha med en assistent på fritidsaktiviteter? Man har ofte ikke nok timer til begge deler. Dette hindrer funksjonshemmede fra å leve et aktivt og selvstendig liv. Mange får heller ikke deltatt i utdanning.

Vestfold Arbeiderparti vil:

* At kommunen må sørge for at alle får nok timer brukerstyrt personlig assistanse til å leve et aktivt og selvstendig liv. Politiske og sosiale gjøremål skal likestilles med helsebehov~~ene~~.
* At kommunene må følge helse- og omsorgsdepartementet sine retningslinjer for BPA.
* At stortinget må utvide retten til BPA. Den må også gjelde for ~~alle også~~ de med mindre assistansebehov.
* At det skal øremerkes 300 millioner kroner til BPA i statsbudsjettet.

**Fylkesstyrets Innstilling**

***Oversendes redaksjonskomiteen***

***Enstemmig vedtatt***

**Fra Tønsberg Arbeiderparti**

Forslag:
38.Det innføres statlig medfinansiering av arkeologiske utgravninger ved utbygging i offentlig regi.

Begrunnelse:



**Fylkesstyrets innstilling:**

***Vedtas***

***Enstemmig vedtatt***

**Internasjonalt**

**Fra Horten Arbeiderparti**

Forslag:

# 39.Tilslutning til FN-traktaten som forbyr atomvåpen

Begrunnelse:

**Sak 5.4 Vedtak i Horten Arbeiderparti om tilslutning til FN-traktaten som forbyr atomvåpen**

FN-traktaten som forbyr atomvåpen (TPNW) ble vedtatt av 122 stater 7. juli 2017. Dette var en klar beskjed fra majoriteten av verdens stater om at atomvåpen er inhumane og uakseptable våpen som må avskaffes.

FN-traktaten ble åpnet for undertegning 20. september 2017. Foreløpig har 53 stater undertegnet, og tre har ratifisert. Når 50 stater har ratifisert traktaten, vil den etter 90 dager tre i kraft og bli en del av folkeretten.

Horten Arbeiderparti er svært bekymret for den risiko som atomvåpen utsetter oss for. Vi mener derfor at atomvåpen må betegnes som uakseptable våpen for alle land. Vi vil gi vår støtte til det internasjonale arbeidet for gjensidig og balansert kjernefysisk nedrustning, og deretter avskaffelse av disse våpnene.

Horten Arbeiderparti ønsker FN-traktaten som forbyr atomvåpen velkommen. Den er et viktig skritt på en lang vei mot en atomvåpenfri verden – et globalt mål som FN har arbeidet for helt siden organisasjonen ble opprettet etter andre verdenskrig.

Horten Arbeiderparti mener at norsk støtte til FN-traktaten som forbyr atomvåpen er forenlig med vårt NATO-medlemskap. Norge vil være en lojal alliert selv om vi utelukker muligheten for at allierte som har atomvåpen kan true med eller bruke disse på våre vegne.

Horten Arbeiderparti vil derfor oppfordre Arbeiderpartiet sentralt til å arbeide for at Norge undertegner og ratifisere FN-traktaten som forbyr atomvåpen, og til å virke i NATO for å stake ut en ny kurs for bærekraftig sikkerhet uten atomvåpen.

**Vedtak:**

1. Årsmøte vedtar uttalelse om tilslutning til FN-traktaten som forbyr atomvåpen.
2. Uttalelsen oversendes som sak til fylkesårsmøte med oppfordring om å fremme sak til Arbeiderpartiets landsmøte.

**Fylkesstyrets innstilling:**

***Oversendes redaksjonskomiteen***

***Enstemmig vedtatt***

**Fra Sandefjord Arbeiderparti**

Forslag:

# 40.Kvoteflyktninger og asylsøkere.

Vår tid opplever noen av de største humanitære kriser etter andre verdenskrig, der mennesker ble sendt på flukt i stort tall.

Vår plikt til å hjelpe blir understreket av sterke bilder i media, mennesker under press og i umenneskelige situasjoner trenger

vår hjelp.  Arbeiderpartiet skal sikre at asylinstituttet blir ivaretatt, basert på prinsipper om solidaritet og rettferdighet. Vår

politikk skal være human og støtte opp om grunnleggende menneskerettigheter. Kvoteflyktninger så vel som asylsøkere skal

oppleve at de blir behandlet med verdighet og rettferdighet. Arbeiderpartiet skal sørge for at asylsøkernes rett til beskyttelse

avklares så raskt som mulig, der barn og funksjonshemmedes rettigheter skal tilmåles stor betydning.

**Fylkesstyrets innstilling:**

***Støtter intensjonen i uttalelsen, oversendes redaksjonskomiteen.***

***Enstemmig vedtatt***

**Fra Tønsberg Arbeiderparti**

Forslag:

# 41.Stopp Kinas ressursplyndring i Tibet

Begrunnelse:

I de siste årene har Kinas utnyttelse av Tibets naturressurser økt tempoet betraktelig. Tibetanerne har ingen makt til å beskytte sitt eget land, og må se de økonomiske fordelene av ressursene sine flyte ut av sitt eget land. Gruvedrift og utvinningsprosjekter over hele Tibet støttet av den Kinesiske staten utgjør en trussel mot befolkingen og miljøet. Før den kinesiske okkupasjonen var det nesten ingen industrialisering i Tibet. Kinas industrialisering og utvinning har nå flyttet millioner av tibetanske nomader, fra deres tradisjonelle gressområder til urbane bosetninger.

Kinas regjering kan raskt hevde at dets tilstedeværelse i Tibet har økt velstand og utvikling. Sannheten er at Kina tar mye mer fra Tibet enn det gir. Kinas tilstedeværelse bidrar til å ødelegge Tibets sosiale struktur og miljø.

**Tønsberg Arbeidarparti vil:**

* At Norge skal fordømme Kinas handlinger i Tibet
* Jobbe sammen med verdenssamfunnet for en løsning som favner Tibets innbyggere

**Fylkesstyrets innstilling:**

***Oversendes redaksjonskomiteen***

***Enstemmig vedtatt***

**Fra Tønsberg Arbeiderparti**

Forslag:

# 42.Relokalisering av den norske ambassaden til Tunisia

Begrunnelse:

Torsdag 10 desember 2015 fikk den tunisiske «Kvartetten» Nobels fredspris. Norges ambassade bør flyttes fra gassdiktaturet i Algerie og tilbake til det demokratiske Tunisia.

I 2015 opplevde Tunisia flere grufulle terrorangrep. I mars ble Bardo-museet angrepet og i Juni ble 38 turister drept på et hotell i Sousse. Tirsdag 24 November drepte en selvmordsbomber 13 av livvaktene til den folkevalgte presidenten. For i likhet med Paris og Frankrike, er Tunis og Tunisia en provokasjon for Daesh (IS). Her har et relativt stabilt og sekulært demokrati vokst fram i kjølvannet av den arabiske våren. En omveltning som startet nettopp i Tunisia.

Nobelkomiteen skriver i sin begrunnelse at Kvartetten fikk årets fredspris fordi den «etablerte en alternativ og fredelig politisk prosess da landet sto på randen av borgerkrig. Slik bidro den til at Tunisia på få år har kunnet etablere et konstitusjonelt styresett med grunnlovfestede rettigheter for hele befolkningen, uavhengig av kjønn, politisk overbevisning og religiøs tro».

I en slik situasjon bør Norge gi sin støtte til Tunisia, der folket og de folkevalgte fronter den terroren som nå truer også Europa. Paradoksalt nok har Norge imidlertid lagt ned sin ambassade i Tunisia, mens vi har ambassader i diktaturene Egypt og Algerie og i det kongestyrte Marokko. Årsaken er at Norge i oktober 2007 flyttet ambassaden fra turistlandet Tunisia til olje- og gasslandet Algerie.

Tunisia har hatt fast ambassade i Oslo siden 1993, det er på tide at Norge styrker det diplomatiske båndet ved å relokalisere ambassaden.

**Tønsberg Arbeiderparti vil:**

* At Norge skal relokalisere den norske ambassaden til Tunis, hovedstaden i Tunisia

**Fylkesstyrets innstilling:**

***Oversendes stortingsgruppa, utenriksfraksjonen***

***Enstemmig vedtatt***

**Fra AUF**

Forslag:

# 43.Internasjonale forbud mot inhumane våpen

Begrunnelse:

Den 24. oktober 1945 ble FN opprettet. FN ble til for å forhindre en hver form for gjentakelse av grusomhetene som skjedde under den andre verdenskrig. I FN kunne alle verdens land møtes for å enes om sentrale retningslinjer for verdens organisering, men også for retningslinjer ved væpnet konflikt.

Gjennom internasjonalt samarbeid har verdens land blitt enige om å begrense bruk av enkelte våpen i krig: Biologiske våpen, landminer og klasevåpen er eksempel på våpentyper forbudt i strid, da det overtreder en grense for hva som er humant å bruke mot et annet menneske. I 2017 ble et internasjonalt forbud mot atomvåpen vedtatt av en majoritet av verdens land i FN. Dessverre boikottet Norge avstemningen, og møtte ikke en gang opp for å stemme.

Til tross for at en rekke våpen er begrenset for bruk i strid gjennom FNs våpenkonvensjon i Genève, har noen våpentyper sluppet unna bestemmelsene. Haglegevær er et brutalt inhumant våpen som skyter en rekke små splinter ut fra en geværmunningen, og er ment for å lage mest mulig skade på et menneske, uten garanti om umiddelbar død. Et viktig poeng ved utvikling av standardammunisjon for NATO, er at ammunisjonen skal uskadeliggjøre fienden raskest mulig. Vestfold Arbeiderparti mener bruk av haglegevær i krig strider i mot dette prinsippet, da det heller er ment for å lemleste og ikke uskadeliggjøre. Derfor bør også haglegevær forbys i væpnede konflikter.

Enkelte våpensystemer er såpass nyskapende at det ikke omfattes av et regelverk. Fjernstyrte dronekampfly er et slikt eksempel. Et annet eksempel er autonome våpensystemer. Autonome våpensystemer er et våpen som i motsetning til automatiske våpen, selv velger ut mål og selv velger å skyte. De er programmert, og ikke betjent av et menneske. Konsekvensene kan være katastrofale: En maskin vil aldri kunne føle og analysere situasjoner på lik linje med et menneske. Samtidig er våpensystemet spesielt utsatt for hacking og omprogrammering. Vestfold Arbeiderparti mener slike våpensystemer ikke hører hjemme i en verden der det er sårt behov for mer medmenneskelighet i strid, ikke mindre. Derfor vil Vestfold Arbeiderparti at Norge skal slutte seg til arbeidet for å forby autonome våpensystemer.

Vestfold Arbeiderparti vil:

* At Norge støtter forbudet som foreligger i FN, at vi skal lede an i arbeidet for atomvåpennedrusting i NATO-alliansen og påvirke prosessen i arbeidet mot et nytt strategisk konsept for NATO i 2020.
* At Norge skal jobbe for at haglegevær omfattes av et forbud i FNs våpenkonvensjon
* At Norge skal slutte seg til arbeidet om et forbud mot autonome våpensystemer
* Arbeide for et forbud mot dronekampfly.

**Fylkesstyrets innstilling:**

***Oversendes redaksjonskomiteen***

***Enstemmig vedtatt***

**Fra AUF**

Forslag:

# 44.Vannkrise er utviklingskrise

Begrunnelse:

Tilgang til grunnleggende sanitærtjenester er en menneskerettighet, og en forutsetning for et godt liv og en god helse. At alle mennesker har tilgang til rent vann er også helt essensielt for å nå alle utviklingsmål. I områder i verden hvor rent vann er mangelvare, er det særlig kvinner som gis den tunge oppgaven å skaffe vann til familien. Dette betyr at det særlig er kvinner og unge jenter som blir tvunget til å velge vekk utdanning, arbeid og ellers deltakelse i samfunnet.

Manglende sanitærtjenester fører ikke bare til spredning av smittsomme sykdommer som diaré; mange jenter som når puberteten og får sin første menstruasjon velger også å avslutte skolegangen. Det er ikke bare den globale mangelen på rent vann som er med på å hindre en god global folkehelse og utvikling. Mangelen på solid infrastruktur som vann- og kloakksystemer, toaletter og avfallshåndtering er med på å spre sykdommer som hindrer folk i å leve trygge og friske liv. Vestfold Arbeiderparti vil derfor at norsk bistand skal arbeide målrettet mot å sikre solide vann - og sanitærtjenester. Ved å sikre vann - og sanitærtjenester til flere vil vi kunne redusere høye utgifter knyttet til helse, redusert arbeidskapasitet, barnedødelighet og tapt utdanning blant jenter. En norsk bistandssatsning på vann -og sanitærtjenester vil gripe ved roten av problemet med grunnleggende urettferdighet i verden, nettopp ved at flere får mulighet til å ta utdanning og skape egne liv gjennom å delta i arbeidslivet.

En global oversikt viser at hver tredje skole ikke tilfredsstiller elevers behov for rent drikkevann og trygge sanitærtjenester. I følge FIVAS går menstruerende jenter glipp av så mye som en fjerdedel av skoleåret grunnet mangel på rent vann og toaletter. Å sikre godevann og sanitærtjenester vil derfor ha ringvirkninger også utenfor et trygt toalettbesøk; det vil føre til at flere jenter fullfører sin utdannelse. I India har for eksempel jenters deltakelse i utdanningsinstitusjoner økt med 11 % etter at toaletter har blitt installert på skolene.

Gjennomgående er mangelen på tilgang på vann- og sanitærtjenester særlig negativt for kvinner. Og ofte ligger det mye skam og tabu rundt sanitærtjenester og manglende tilgang på trygge toaletter øker sjansen for overgrep og voldtekt. Ved at norsk bistand ser viktigheten og jobber målrettet for vann -og sanitærtjenester kan verdenssamfunnet komme nærmere viktige utviklingsmål.

Vestfold Arbeiderparti vil:

* At norsk bistand bør øke støtten og satse på offentlig utbygging av rent vann,kloakksystemer og sanitærtjenester, særlig i urbane strøk.
* At norsk bistand skal satse på utbygging av vann, kloakk -og sanitærtjenester i utdanningssektoren.

**Fylkesstyrets innstilling:**

***Vedtas- med følgende endringer:***

***Punkt 1 : At Norge bør øke støtten og satse på offentlig utbygging av rent vann, kloakksystemer og sanitærtjenester i utviklingsland, særlig i urbane strøk.***

***Punkt 2. At Norge skal satse på utbygging av vann, kloakk -og sanitærtjenester i utdanningssektoren i utviklingsland.***

***Enstemmig vedtatt***

**Fra AUF**

Forslag:

# 45.Jenters utdanning er viktig

Begrunnelse:

Veien ut av fattigdom er utdanning. Utdanning sikrer like muligheter og likestilling mellom samfunnsgrupper. Likestilte samfunn er også mer lønnsomme da flere kan ta del i arbeidslivet og yte til samfunnet. Derfor er det avgjørende at jenters utdanning i utviklingsland blir prioriteres. Norge er kjent som et likestilt land når det kommer til utdanning, men andre land har langt fra det samme utdanningsnivået hos kvinner. I flere land blir jenter nektet rett til utdanning, eller tas ut av skolen for hjelpe til hjemme. Internasjonal bistand til jenters utdanning er avgjørende for å skape økonomisk vekst og like muligheter. Her må land som har de nødvendige ressursene bidra. Norge har kompetanse og ressurser til å være en sentral aktør i internasjonal utdanningspolitikk.

Jenter fortjener de samme mulighetene som gutter. Dessuten er det lettere å løfte et land med utdannet befolkning ut av fattigdom. Jenter med utdanning har bedre forutsetninger for å skaffe seg en jobb, som betyr økte skatteinntekter til å finansiere velferdsordninger. Skattene de betaler bidrar til å bygge sterke samfunn med en positiv vekst.

Vi vet at bistand hjelper, fordi flere utviklingsland har allerede tilbudt samme grunnskoleutdanning for jenter som for gutter. Allikevel stopper det ofte etter grunnskolen. Det er viktig å fokusere også på videreutdanning i bistandspolitikken for å skape et samfunn der alle har like muligheter.

Vestfold Arbeiderparti vil:

* At en del av den norske bistanden skal øremerkes for jenters utdanning i utviklingsland.
* At Norge skal støtte jenters mulighet til videre utdanning etter grunnskolen.

**Fylkesstyrets innstilling:**

***Vedtas***

***Enstemmig vedtatt***

**Fra Fylkesstyret**Forslag:

46.Vestfold Arbeiderparti oppfordrer til at Arbeiderpartiet lokalt og sentralt utvikler en ny flyktning- og asylpolitikk, basert på raushet og humanitet, rettferdighet og solidaritet:

1.Reglene for arbeidstillatelse må endres, slik at asylsøkere og ikke-returnerbare søkere med avslag gis anledning til å arbeide. Deltagelse i arbeidslivet er god integrering.

2.Rimelighetsvilkår for returer til hjemlandet må gjeninnføres.

3.Arbeidet med å få flere kvoteflyktninger til Norge må fortsette.

4.Norge må tilby å motta en forholdsmessig andel flyktninger som har kommet til land i Sør-Europa.

5.Det må gis amnesti til de 62 lenge-værende eldre kvinnene i asylmottak.

6.Ordningen med å kunne gi opphold på humanitært grunnlag for barn som ankom landet før fylte 17 år må gjeninnføres.

Begrunnelse:

Vestfold Arbeiderparti anerkjenner og støtter Arbeiderpartiets forslag om ny behandling av søknadene til de mindreårige afghanske asylsøkerne, der sårbarhetskriterier skal vektlegges. Dette må følges opp med å gjeninnføre rimelighetsvilkår for returer til hjemlandet – som ble fjernet med virkning fra 1. oktober 2016 – slik at vi unngår å sende sårbare mennesker tilbake til internflukt i eget, krigsherjet og terrorutsatt land uten rimelighetsvurderinger. Dette er et brudd på våre internasjonale forpliktelser.

Vi understreker at partiets store ideologiske og samfunnsbyggende prosjekt gjennom hele partiets historie har handlet om å inkludere: Arbeiderklassen ble i samarbeid med fagbevegelsen løftet inn i det demokratiske samfunnet. Likestilling mellom menn og kvinner har vært og er en av partiets fanesaker. Arbeiderpartiet har også gått foran i kampen for likestilling og inkludering av folk med ulik seksuell orientering.

Likevel har flyktning- og asylpolitikken ikke vært preget av partiets verdier. Det siste tiåret har Arbeiderpartiet lagt seg nær opp til Frp, og har dermed bidratt til ekskludering av flyktninger og asylsøkere. Et viktig unntak fra dette er Arbeiderpartiets initiativ på Landsmøtet i 2015 for flere kvoteflyktninger.

Vestfold Arbeiderparti mener at det trengs en ny og solidarisk politikk bl.a. på disse områdene:

Reglene for arbeidstillatelse må endres, slik at asylsøkere uten vedtak, og asylsøkere med avslag som av ulike grunner ikke kan returneres, gis anledning til å arbeide. Menneskerettighetserklæringens og Grunnlovens bestemmelser om retten til arbeid må gå foran alle andre hensyn.

Oppfølging av arbeidet med flere kvoteflyktninger til Norge. Det årlige antallet må tilpasses i forhold til antallet asylsøkere som ankommer. Dette vil også bidra til at Norge opprettholder nødvendig kompetanse og arbeidsplasser knyttet til mottak og integreringsarbeid.

Norge må forsterke innsatsen med mottak av flyktninger som de siste årene har kommet til Italia og andre land i Sør-Europa, og som ikke kommer videre grunnet manglende solidarisk fordeling mellom EU- og EØS-land.

Det må gis amnesti til de lengeværende eldre kvinnene i asylmottak. UDIs statistikk viser at det i 2017 bor 62 enslige kvinner over 50 år med endelig avslag på asylmottak i Norge. Deres botid i Norge er fra 7 til 19 år.

Ordningen med å kunne gi opphold på humanitært grunnlag i Norge for barn som ankom landet før fylte 17 år må gjeninnføres.

**Fylkesstyrets innstilling:
Oversendes redaksjonskomiteen for å samordne med andre forslag med lik intensjon.**

***Enstemmig vedtatt***

**Annet**

**Fra Holmestrand og Sande Arbeiderparti**

Forslag:

# 47.Utmåling av økonomisk sosialhjelp

Begrunnelse:

Økonomisk sosialhjelp er en ytelse til personer som ikke klarer å sørge for sitt livsopphold via arbeid og lignende. Økonomisk sosialhjelp har som formål å hjelpe folk på beina igjen når de har det mest vanskelig. I lovverket rundt stønaden, er det lagt opp til at det er mulig å stille krav til mottaker og for kommunene å vise skjønn i avgjørelsen om størrelsen på støtten. Man skal også trekke fra eventuell inntekt når man bestemmer hvor stor utbetalingene fra kommunen skal være. Dette fører til at hva slags støtte man mottar, og hvor stor, varierer fra kommune til kommune. I svært mange kommuner innebærer dette også at mottatt barnetrygd regnes som en inntekt og dermed reduserer sosialstønaden tilsvarende. Barnetrygden er en generell stønad som gis til så godt som alle med barn i Norge. Man betaler ikke skatt av den, og hvor stor formue eller inntekt du har ellers, har ingenting med tildeling av barnetrygd å gjøre. Hvordan kan det da være riktig at man for de som beviselig har minst i samfunnet, regner barnetrygden som inntekt og reduserer annen støtte tilsvarende?

Å ha en varierende praksis på dette området er ugunstig. Kommunene blir satt i en stilling hvor de må veie det beste for innbyggerne opp mot besparelser for kommunen. Å redusere utbetalingen til personer med behov for sosialhjelp fører naturlig nok til at kommunen sparer penger, men er det riktig? De fleste kommuner i Norge har en presset økonomi. Oppgavene blir flere og kravene større, men inntektene øker ikke tilsvarende. Dermed blir hensynet til økonomi tungtveiende.

Arbeiderpartiet står for solidaritet og likeverd. Vi tror på små forskjeller og jevn fordeling som den beste måten å bringe landet fremover. Å ta fra de som har minst, fordi de har barn, er IKKE et godt eksempel på jevn fordeling.

Holmestrand og Sande Arbeiderparti ber om at denne ordningen skjerpes og at en slik vurdering av barnetrygd som inntekt ikke lenger skal være mulig.

Holmestrand og Sande Arbeiderparti

**Fylkesstyrets innstilling:
S*tøtter intensjonen -oversendes redaksjonskomiteen ses i sammenheng med forslag med lik intensjon.***

***Enstemmig vedtatt***

**Fra Holmestrand og Sande Arbeiderparti**

Forslag:

# 48.Du skal ikke tåle så inderlig vel, den urett som ikke rammer deg selv!

Begrunnelse:

Disse ord kjenner vi godt. Vi har lært dem på skolen, vi hørt dem brukt i taler når det manes til kamp. Denne setningen skaper et bilde i oss av ansvar for fellesskap, rettferdighet og et behov for å handle! Nå er det absolutt tid for å handle!

Vi er sosialdemokrater! Vår ideologi om likhet, frihet og solidaritet er det landet vårt er bygget på. Hele den norske modellen har vår politikk som grunnfjell. Nå står dette grunnfjellet i fare. Sten for sten plukkes det fra hverandre av en regjering som skjuler det de driver med i retorikk. «Frihet til å velge» kaller de det når de fjerner deler av dedikert pappa-perm. «Et fleksibelt, oppmyket lovverk» heter det når de øker mulighetene for midlertidige ansettelser og svekker arbeidstakers rettigheter. Dette kan vi ikke tillate!

Når en mann mister jobben, er han helt avhengig av Nav sitt lovverk. Han må være villig til å ta en jobb innenfor et ganske stort geografisk område, og han må være villig til å gå ned i stillingsprosent. Hvis ikke mister han støtte. Får han en 80%-stilling som han så mister, kanskje den var midlertidig, er grunnlaget hans for ny støtte fra Nav redusert tilsvarende. Er jobben han fikk i tillegg flere byer unna, har han mistet pendlerfradraget, takket være sittende regjering. «Det skal lønne seg å jobbe» heter dette. Det den uttalelsen egentlig betyr, er at det skal straffe seg å stå utenfor.

Arbeiderpartiet kan ikke lenger sitte stille når slike raseringer av velferdssystemet forgår.

Det er mange der ute som ikke forstår at et velferdsgode ikke er noe man er garantert å ha i all tid. Godene har vi slåss for å få, og nå må vi slåss for å beholde dem. Mange tror på retorikken, klarer ikke å ta inn over seg at noen vil ta fra de svakeste. At de tenker slik er at det for dem er åpenbart urettferdig, de er oppdratt i sosialdemokratisk tradisjon.

Vi, medlemmer av Arbeiderpartiet ber om tydelighet. Vi ber om at ikke en eneste svekkelse av vårt gode velferdssystem får passere i stillhet. Det heter at den som tier samtykker, og det gjør vi IKKE!

Holmestrand og Sande Arbeiderparti

**Fylkesstyrets innstilling:**

***Støtter intensjonen i uttalelsen -oversendes redaksjonskomiteen***

***Enstemmig vedtatt***

**Fra Horten Arbeiderparti**

Forslag:

# 49.Solidarisk boligpolitikk

Begrunnelse:

Horten Arbeiderparti mener at:

1. Arbeiderpartiet sentralt bør ta initiativ til at boligpolitikk igjen blir et sentralt fordelingspolitisk virkemiddel
2. Arbeiderpartiet sentralt bør gjøre BOLIG og ARBEID til jobb nr. 1 under kommunevalget i 2019
3. Arbeiderpartiet sentralt bør opprette boligpolitiske idegrupper sentralt og fylkesvis
4. Arbeiderpartiet sentralt bør etablere nettverk for ny boligpolitikk, sentralt og i fylkes- og kommunepartiene
5. Arbeiderpartiet sentralt bør arbeide for at Husbanken og Kommunalbanken gis lånerammer og tilskuddsordninger som gjør det mulig for kommuner med kjøp av opsjoner og/eller avtale om grunnerverv av utviklingsområder til boligbygging
6. Arbeiderpartiet sentralt bør arbeide for at kommunene blir utviklingsaktører som, i samarbeid med fylkeskommunen, innhenter kunnskap om de ulike beboergruppenes behov, hvordan boligmarkedet i regionen virker, hvem som etterspør boliger, og hvilke tilbud som legges ut, for det formål å skape allianser med de ulike aktørene i boligmarkedet med hensyn til aktivt å forfølge kommunenes boligpolitiske målsettinger.
7. Arbeiderpartiet på Stortinget bør fremme forslag til en særlov som åpner for at kommunale boligstiftelser, som et engangstilfelle, og stiftelsens boliger tilbakeføres til kommunen.
8. Vestfold arbeiderparti bør støtte etablering av et frittstående ikke-kommersielt boligbyggelag i Vestfold
9. Vestfold arbeiderparti bør medvirke til åpne møter om ny giv for boligpolitikk i Horten og de andre kommunene i Vestfold

**Vedtak:**

1. Årsmøte vedtar fremlagte anbefalinger til tiltak for arbeid mot en mer solidarisk boligpolitikk.
2. Saken oversendes som sak til fylkesårsmøte med oppfordring om å fremme sak til Arbeiderpartiets landsmøte.
3. Arbeidet i boligpolitisk utvalg videreføres med målsetting om at boligpolitikk blir en sentral del av nytt partiprogram.

**Fylkesstyrets innstilling:**

***Oversende redaksjonskomiteen.***

***Enstemmig vedtatt***

**Fra Tønsberg Arbeiderparti**

Forslag:

# 50.Barnetrygden holdes utenfor inntekstberegningen ved utmåling av økonomisk sosialhjelp.

Begrunnelse:

Oppvekstrapporten for 2017 visere at barnefattigdommen øker i Norge. Vi har nå nærmere 100 000 fattige barn og 10 prosent av barn i Norge lever i husholdninger med inntekt under 60 prosent av medianinntekten. Vestfold ligger nå over landsgjennomsnittet og barn som lever i husholdninger med vedvarende lavinntekt øker i vårt fylke. Oppvekstrapporten fra 2017 viser også at barn som vokser opp med minst penger er mest utsatt for å oppleve vanskelige hendelser i livet, de har økt risiko for psykiske helseproblemer og økt risiko for å droppe ut av skolen.

Norge har lange tradisjoner for en aktiv politikk rettet mot barnefamilier. Den familierettede politikken er grunnet i et tankesett om at det lønner seg for samfunnet å investere i barn og barnefamilier. Barnetrygden var i utgangspunktet ment som et tilskudd til ordinær inntekt som en universell ordning for omfordeling mellom de som har og de som ikke har barn. Når barnetrygden inngår i inntekstberegningen for økonomisk sosialhjelp fungerer den ikke lenger etter denne intensjonen. Den fordelingspolitiske virkningen av barnetrygden blir fratatt de som er avhengig av økonomisk sosialhjelp.

Ved utmålingen av økonomisk sosialhjelp bruker NAV-kontorene skjønn for å vurdere hvilke utgifter som er nødvendige for å sikre et forsvarlig livsopphold. Staten utarbeider veiledende satser og retningslinjer for å beregne økonomisk sosialhjelp, men det er opp til enkelte kommune om de vil følge disse retningslinjene. Avgjørelsen om stønad er et enkeltvedtak. Sosialtjenesteloven har ingen bestemmelser om stønadsnivået.

For å sikre at familier med barn ikke blir fratatt barnetrygden som tilskudd til sosialhjelp foreslår Tønsberg Arbeiderparti at

• Barnetrygden holdes utenfor inntekstberegningen ved utmåling av økonomisk sosialhjelp

• Dette innarbeides som en bestemmelse i Lov om sosiale tjenester i arbeids- og velferdsforvaltningen (sosialtjenesteloven)

**Fylkesstyrets innstilling:
*Støtter intensjonen oversendes redaksjonskomiteen, ses i sammenheng med forslag med lik intensjon.***

***Anne Holm Moen, Tønsberg fremmer følgende forslag til vedtak:***

***Årsmøtet støtter forslaget og det oversendes stortingsgruppa for videre behandling.***

***Anne Holm Moens forslag ble enstemmig vedtatt.***

**Fra fylkesstyret**

Forslag:

# 51.Likelydende forslag til uttalelse i begge fylker Arbeiderpartiets hovedmål for Vestfold og Telemark fylke

* Fra å ha vært to fylker fram til 01.01.2020, skal det så raskt som mulig utvikles et funksjonsdyktig og effektivt nytt fylke. De lovpålagte oppgavene skal utføres på forsvarlig vis, kjennetegnes av kvalitet og være basert på den best tilgjengelige kunnskap. Samtidig  skal føres aktiv politikk basert på det nye fylkets egne ambisjoner, forutsetninger og utfordringer.
* Arbeiderpartiets grunnideer er likeverd og likerett, utjamning og fordeling, noe som kun kan oppnås gjennom aktiv politisk styring. Alle deler av fylket skal ha muligheter til utvikling basert på stimulering av lokale fortrinn og, i den grad det er mulig, kompensering av lokale utfordringer.
* Et mål er å ta vare på og utvikle lokal tilhørighet og identitet.
* Arbeiderpartiet skal være garantisten for de ansattes rettigheter i sammenslåings prosessen.
* Verdiskaping og sysselsetting er fundamentet for velferd og bosetting. Sentrale virkemidler som samferdselspolitikk, utdanningspolitikk, næringspolitikk og kulturpolitikk skal hver for seg og sammen innrettes slik at de tjener formålet om arbeid for alle og trygg, bærekraftig verdiskaping i hele fylket.
* I videregående opplæring er målet at våre elever skal fullføre og bestå. De som av ulike årsaker likevel ikke klarer dette, skal ha individuell mulighet til å oppnå dokumentert kompetanse.
* I regional utvikling skal det brukes differensierte virkemidler som gjør at alle deler av fylket skal kunne utvikle seg ut fra sine forutsetninger. Dette forutsetter en aktivt differensiert – ikke næringsnøytral – politikk for arbeid- og næringsliv.
* Fylket skal i all egen virksomhet og i alle sine innkjøp og kontraktsinngåelser legge omforent regelsett til grunn, som sørger for at arbeidslivets avtaler etterleves og at alle former for sosial dumping, svart arbeid og andre omgåelser av lover, avtaler og regelverk aktivt bekjempes.
* Fylket skal være en offensivt samfunnsutvikler som aktivt samarbeider med bl.a. frivillig sektor, kommunene, arbeidslivets organisasjoner, omkringliggende regioner - nasjonalt og internasjonalt.

**Fylkesstyrets innstilling:**

***Vedtas***

***Enstemmig vedtatt***

**Fra AUF**

Forslag:

# 52.Et verdig siste farvel

Begrunnelse:

Det er mye å huske på ved en persons død for pårørende - fylle ut de rette skjemaene, fordele arv, planlegge en verdig begravelse, men viktigst å få fred til å sørge over personen.

Begravelser i dag kan koste nærmere 50 000 kroner. Det er en vanskelig sum å komme opp med i løpet av en drøy uke fra personens død til begravelsen. Likevel betaler de aller fleste det det måtte koste å sikre en verdig begravelse. De fleste har egentlig ikke råd til en så stor kostnad for en begravelse. Og familier som sliter økonomisk fra før, kan ende opp med å ruinere seg ved et nært familiemedlems død.

Det er ikke rettferdig.

I dag kan en motta stønad ved gravferd og båretransport. Søknaden er behovsprøvd, slik at i tilfeller der avdøde ikke etterlot seg noen store summer, mottar pårørende støtte på litt over 22 000 kroner. Pårørende til avdøde under 18 år mottar uavkortet stønad fra staten. Det gjør at arv og formue som er testamentert til pårørende, blir brukt hovedsakelig på gravferdsutgifter. Samtidig er det de færreste som mottar gravferdsstønad. Av cirka 44 000 dødsfall i året, mottar 4 000 av disse en viss sum til utgiftsdekking.

Vestfold Arbeiderparti mener arv og formue ikke bør gå til begravelser, men til hva som er testamentert. Det er galt at pårørende må bruke tilnærmet hele arven på en begravelse. Derfor ønsker vi en ny ordning gjennom universal gravferdsstønad, der alle mottar en viss sum til dekking av gravferdskostnader. Alle pårørende mottar stønaden, men den kan utvides for pårørende med skjørest økonomi.

Vestfold Arbeiderparti vil:

* Innføre en universal gravferdsstøtte som skal erstatte den gjeldende behovsprøvde gravferdsstønaden

**Fylkesstyrets innstilling:**

***Støtter intensjonen i forslaget oversendes stortingsgruppa***

**Fra Fylkesstyret**

Forslag:
53.Innfri NATO’s mål om 2% av BNP til forsvaret innen 2024 og styrk et norsk førstelinjeforsvar

* Norge gjennomfører en opptrapping av de årlige forsvarsbudsjetter til 2% av bruttonasjonalprodukt frem til 2024
* Norge må fastholde et nasjonalt førstelinjeforsvar strukturert rundt bakkestyrkene som kjerne og støttet av marinefartøyer og kampfly, i kombinasjon med allierte forsterkninger, som fundamentet for norsk forsvarspolitikk med økt tilstedeværelse i nord som en klar forutsetning.
* Norge må fremme økt alliert trenings- og øvingsaktivitet, for å opprettholde og videreutvikle alliertes evne til å operere under arktiske forhold og samvirke med norske enheter og avdelinger.

Begrunnelse:

Norge må innfri sin forpliktelse ovenfor NATO om å bidra med 2% av brutto nasjonalprodukt til eget forsvar. Et bakketungt nasjonalt førstelinjeforsvar utgjør en tydelig og troverdig manifestasjon av forsvarsvilje og har derfor betydelig avskrekkende effekt. Et bakkebasert territorialforsvar utgjør ingen trussel mot andre enn den som måtte ha angrepet Norge og befinner seg inne på norsk territorium med styrker, og har slik sett også en beroligende virkning. I sum bidrar derfor et bakkebasert territorialforsvar til stabilitet og lavspenning.

**Fylkesstyrets innstilling:**

***Vedtas***

***Enstemmig vedtatt***

Forslag fra Larvik som ikke kom med i oversendelsen.

Vil nok bli fremmet i møte og bedt om realitetsbehandling

54. Asyl og flyktninge-politikk

Norge skal ha en rettferdig og human asyl- flyktningpolitikk.

Den strenge asyl- og flyktningpolitikken regjeringa nå fører er bekymringsfull. Enda større bekymring gir det at Arbeiderpartiet av mange oppfattes som om vi støtter den politikken fullt ut.

Regjeringa ønsker å framstå som verdensmestere i streng asyl- og flyktningpolitikk. Arbeiderpartiet må ikke stå for den samme politikken. Arbeiderpartiet bør framstå som verdensmestere i integrering og vise at solidaritet ikke bare er en del av partiets ideologi, men noe som gjennomføres i praktisk politikk.

Årsakene til flyktningestrømmen er mangfoldige. FN må få mulighet til å bidra med mer ressurser slik at det ikke er så mange opplever det som nødvendig å legge på flukt. Norge må sammen med EU ta sin del av ansvaret for Vestens bidrag og arbeide for at alle land i den vestlige verden gjør det samme.

Det er som kjent en avtale mellom Tyrkia og EU om retur av flyktninger og migranter. Avtalen trådte i kraft 20. mats 2016 og innebærer at migranter og flyktninger som ankommer Hellas skal sendes tilbake til Tyrkia, mot at EU tar imot syriske kvoteflyktninger fra leire i Tyrkia.

Avtalen har blitt møtt av kritikk fra FN og flere internasjonale organisasjoner som Amnesty International, Leger uten grenser og Redd barna, da de mener den strider mot internasjonale konvensjoner.

Når nå Arbeiderpartiets innvandringspolitiske talsmann gir uttrykk for at Arbeiderpartiet ønsker flere slike avtaler, gir det ikke inntrykk av at vi ønsker å behandle folk humant. Dette må det tas avstand fra.

Arbeiderpartiets stemme i innvandringsdebattene som skal tas må tydelig vise at solidaritet er en del av partiets ideologi.

**Styret støtter forslaget og overfører forslaget sentralt og til VAP.**

***Enstemmig vedtatt***

**Sak 4 Innledning v/ sentralstyremedlem** **Ingvild Kjerkold**

Pause med inntegning til taleliste

**Debatt:**

|  |
| --- |
| **På talerstolen:** |
| Are Karlsen, Horten  |
| Bjørn Sverre Aamodt, Fylkesstyret  |
| Birgit Pettersen, Sandefjord  |
| Mari Bråthen, AUF  |
| Janne Ekman, Larvik  |
| Sigrid Øyen, AUF  |
| Arild Theiman, Fylkeestyret  |
| Maja Brekke, AUF  |
| Martin Bast Sørsdal, Sandefjord  |
| Tove Lisbeth Vasvik, Larvik  |
| Fabian Sandvold, AUF  |
| Halvor Skullerud, AUF |
| Martin Moland, Horten  |
| Kerim Jaber, AUF |
| Ada Larsen Urdahl , Sandefjord  |
| Audun Movinkel Juul , Sandefjord |
| Maria Karine Aasen Svendsrud, Fylkesstyret  |
| Lars Jørgen Ormestad, Tønsberg  |
| Are Karlsen, Horten 2 gang  |
| Kjell Arne Lie, Horten  |
| Arild Skillingshaug, Holmestrand  |
| Ingrid Rimera Wirshing, Tønsberg  |

**Det ble ikke fremmet endringsforslag under debatten.**

Hilsningstale fra Metta Dal, Leder Fagforbundet Vestfold

**Oppsummering av debatten ved Ingvild Kjerkol.**

**Truls Vasvik takket for innlegget.**

**DAG 2**

 **Åpning v/ leder**

**Åpning v/ leder Truls Vasvik.**

Stikkord: Fylkessammenslåing, valg 2017 og valg 2019 aktuell politisk situasjon.

**Hilsningstaler:**

* Anne Holm Moen, leder Tønsberg Arbeiderparti
* Thorleif Müller, leder Vestfold Bondelag
* Rikke Grava, Leder AUF i Vestfold
* Evy Jacobsen, AEF

|  |  |  |
| --- | --- | --- |
| Kort informasjon om workshop-arbeidet . | Helse | Migrasjon |
| Innledere:  | Ingvild Kjerkol, sentralstyremedlem,stortingsrepresentant og helsepolitisk talsperson | Masud Gharakhani, stortingsrepresentant ogleder migrasjonsutvalget |

**Sak 5 Tankesmier**

Delegatene delte seg i to og deltok etter tur på følgende 2 temaer:

• Helse

• Migrasjon

Arbeiderbevegelsens Arkiv v Karianne Schmidt Vindenes . avd dirktør.

**Sak 6 Beretning for 2016/17**

**Det er 87 stemmeberettigede delegater tilstede**

|  |
| --- |
| Gjennomgang av beretningene.  |

|  |
| --- |
| Høytlesning av sluttordet ved dirigent.  |
| **Vedtak: Godkjent** |
|  |

**Sak 7** **Årsrapport for 2017**

Fremleggelse av regnskapet og revisjonsberetning v/ fylkessekretær Hans Jan Øhre

Kontrollkomiteens innstilling v/ Steinar Christensen

**Vedtak: Regnskapet godkjent. Beretninger tas til orientering.**

**Sak 8 Oppsummering fra workshops/tankesmier**

Utgår

**Sak 9 Vedtektsendringer**

Ole Henrik Augestad redegjorde for styrets forslag til vedtektsendring:

Forslag om endring § 3 årsmøte ledd 2 – justering av antall delegater ved representasjon til årsmøte i Vestfold Arbeiderparti

Vestfold Arbeiderparti har etter kommunereformen 6 kommuner ikke 14 som vedtektene i dag bruker som grunnlag for utregning av representasjon til årsmøte.

Årsmøtet består av 107 delegater valgt av kommunepartiene og AUF.

Blant de 107 delegatene har AUF en kvote på 7 delegater, som velges av AUFs fylkeslag.

Hvert kommuneparti sikres to delegater. De øvrige 72 delegatene fordeles på kommunepartiene etter antall betalende medlemmer ved utgangen av året forut for årsmøtet.

Representantene til fylkesårsmøtet skal velges på medlemsmøter/representantskapsmøter i kommunepartiene etter innstilling fra avdelingene. Det velges varamedlemmer i det antall kommunepartiene selv bestemmer.

Fullmakter må sendes fylkespartikontoret senest 3 uker før årsmøtet.

Forslag:

Det endres fra 72 til 88 delegater, som blir resultatet når man i modellen for utregning legger 6 kommuner til grunn og ikke 14 som det opprinnelig var.

**Forslag til vedtektsendringer, enstemmig vedtatt**

Truls Vasvik legger frem styrets forslag til vedtekter for Vestfold og Telemark Arbeiderparti.

Vedtak:

1. Årsmøtet tar saken til orientering. Styret noterer seg årsmøtets debatt og drøfting og tar hensyn til dette ved forslag om endelige vedtekter til årsmøtet i 2019
2. Det forutsettes at styret i Vestfold og Telemark Arbeiderparti gjennomfører program og nominasjonsarbeid i tråd med froister og lovverk innen 1 desember 2018. Ved sammenhensting og representasjon til program og nominasjonsmøtet bes styret ivareta kommunepartienes representasjon på best mulig måte.
3. Endelige vedtekter legges frem for årsmøte i Vestfold og Telemark Arbeiderparti 2019, på felles årsmøte i 2019.

På talerstolen under debatten :

|  |
| --- |
| Heidi Ørnlo, Horten  |
| Truls Vasvik, Fylkesstyret  |
| Ole Henrik Augestad, Fylkesstyret |

Utdeling av vervepokalen v/Bjørn Aamodt til Sandefjord Arbeiderparti.

**Sak 10 Redaksjonskomiteens innstilling**

Se eget dokument med red.komms innstilling.

|  |  |  |  |
| --- | --- | --- | --- |
| **Sak** | **På talerstolen** | **Endringsforslag** | **Vedtak** |
| 21. Vaksinasjon  | Ole Henrik Augestad, fylkesstyret  | Ja se vedlegg |   |
| 21.  | Lisbeth Johansen, Tønsberg  |  |  |
| 21. | Heidi Ørnlo, Horten  |  |  |
| 21. | Siri Foyn, redaksjonskomiteen | Ja se vedlegg  |  |
| 29.  | Arild Theiman, Fylkesstyret  |  |  |
| 29 | Kjetil Edvardsen, Fylkesstyret  |  |  |
| 29 | Birgit Pettersen, Sandefjord  |  |  |
| 29. | Marie Karine Aasen- Svendsrud, Fylkessttret  |  |  |
| 29 | Are Karlsen, Horten  |  |  |
| 29 | Eivind Yaran Stamnes, Tønsberg  |  |  |
| 29 | Truls Vasvik, Fylkesstyret  |  |  |
| 29 | Mats Emil Mikkelborg, Horten  |  |  |
| 41 | Kerim Jaber, AUF  |  |  |
| 42 | Fabian Sandvold, AUF  |  |  |
| 42 | Dag Terje Andersen, redaksjonskomiteen  |  |  |
| 40  | Tove Lisbeth Vasvik  |  |  |
| 40  | Birgit Pettersen  | Ja se vedlegg  |  |
| 48  | Jarle Georg Johannessen, Holmestrand |  |  |
| 49 | Martin Bast Sørsdal  | Ja se vedlegg  |  |
|  |  |  |  |

**Sak 11 Valg**

Leder av valgkomiteen, Mette Kalve, redegjorde for valgkomiteens prosess og innstilling.

87 stemmeberettigede ved start på valg

**Valgkomiteens innstilling 2018:**

Valgkomiteens innstilling til årsmøte 16.og 17. mars 2018

**Styret i Vestfold Ap 2018-2020**

|  |  |  |
| --- | --- | --- |
| Leder: | Truls Vasvik, Larvik | (gjenvalg) |
| Nestleder: | Maria Aasen-Svensrud, Horten | (gjenvalg) |
| Medlemmer: | Elin Weggesrud. Kvinnenettverket, Holmestrand og Sande  | (NY) |
|         ” | Berit Eivi Nilsen ansv. Studiearbeidet, Tønsberg | (gjenvalg) |
|         ” | Arild Theimann ansv. Fagligpolitisk, Sandefjord | (gjenvalg) |
|  | Martin Bast Sørsdal, Internasjonalt arbeid, Sandefjord | (NY) |
|  | Rikke Grava, ansv. Kommunalt arbeid, AUF -Sandefjord | (NY) |
|  | Bjørn Aamodt, styremedlem, Sandefjord | (gjenvalg) |
|  | Anahita Jafari, styremedlem, Horten | (NY) |
| Varamedlemmer | Siri Foyn, Færder, 1.VARA | (gjenvalg) |
|         ” | Jan Olav Hay, Tønsberg 2.VARA | (gjenvalg) |
|         ” |  Elin Nyland, Larvik 3.VARA Færder | (NY) |
|         ” | Arne Kristian Ohrem, Holmestrand og Sande 4.VARA | (gjenvalg) |
|         ” | Elin Gebuhr, Tønsberg 5.VARA  | (NY) |

**Enstemmig valgt**

**Kontrollkomiteen**

|  |  |  |
| --- | --- | --- |
| Leder | Bjørg Ormestad Rasmussen, Sandefjord, leder  | (gjenvalg) |
| Medlem | Ragnar Fevang | (NY) |
| Medlem | Kari Asmyhr | (NY) |
| Varamedlem | Heidi Ørnlo | (NY) |
|   ” | Karl Einar Haslestad | (NY) |

**Enstemmig valgt**

Representanter til landsstyret i Arbeiderpartiet.

|  |  |
| --- | --- |
| Leder i VAP | vara. (pers) Arild Theimann (gjenvalg) |
| Elin Weggesrud (NY) \* | vara. (pers) Anahita Jafari (NY) |
|  |  |

**Enstemmig valgt**

Samarbeidskomiteen for faglig-politisk arbeid

|  |  |
| --- | --- |
| Leder/nestleder | Arild Theimann, ansv. Fag.pol VAP, (NY) |
| Medlem | Maria Aasen-Svensrud, nestleder VAP, (gjenvalg) |
| Medlem | Arve Høiberg, gruppeleder VAP, (gjenvalg) |

**Enstemmig valgt**

\*Det velges et styremedlem til fast representant til landsstyret da vår nestleder sitter i sentralstyret

**Styrets innstilling til nominasjonskomite for fylkestingssvalget 2019:**

Dag Terje Andersen, Larvik

Maria-Karine Aasen-Svensrud, Horten

Anne Rygh Pedersen, Tønsberg

Arild Theimann, Sandefjord

LO utpeker sammen med Telemark sin kandidat.

AUF utpeker sammen med Telemark sin kandidat.

Vara

Elin Weggesrud, Holmestrand

Rune Høiseth, Larvik

Hilde Hoff Håkonsen, Sandefjord

Per Martin Aamodt, Tønsberg

**Enstemmig valgt**

**Styrets innstilling til programkomite for fylkestingssvalget 2019**

Programkomite

Truls Vasvik, Larvik

Berit Eivi Nilsen, Tønsberg

Arve Høiberg, Horten

Lozan Balisany, Sandefjord

LO utpeker sammen med Telemark sin kandidat.

AUF utpeker sammen med Telemark sin kandidat.

**Enstemmig valgt**

**Styrets innstilling til valgkomite**

Ole H Augestad (leder) Sandefjord

Anne H Moen, Tønsberg

Steinar Nyland, Larvik

Hilde Elgesem Andersen, Horten

Runar Andre Larsen, Færder

AUF kandidat.

LO

VARA

Mette Kalve, Holmestrand

Nils Ingar Aabol, Sandefjord

Lisbeth Johansen, Tønsberg

Lars Jørgen Ormestad,Tønsberg

Elin Saga, Larvik

**Enstemmig valgt**

**I tillegg:**

Enstemmig vedtatt at Fylkesstyret gis fullmakt fra årsmøtet til å velge landsmøtedelegater på representantskapsmøte.

**Avslutning**Takk til dirigentbordet, til redaksjonskomiteen og valgkomiteen og de andre som har bidratt.
Takk til de ansatte Hans Jan og Lozan for alt det praktiske.

Styremedlemmene som gikk ut av styret; Kjetil Edvardsen, Ole Henrik Augestad, og Kristine Flåtten ble takket av

Liselotte Aune Lee og Synnøve Lahr var ikke til stede, og vil få blomster ved en senere anledning.

Varamedlemmene som slutter: Linda Bjørklund og Vigdis Krohn Hansen

Husk at vi er i valg hele tiden!

Vi må nå kjøre programprosess i partiet, men vi må også invitere inn andre frivillige lag og foreninger.